open-index/open-wikipedia-markdown huggingface dataset:
ലെറ്റർ ഓഫ് അണ്ടർടേക്കിങ്

ബാങ്കിങ് മേഖലയുമായി ബന്ധപ്പെട്ട ഒരു സാങ്കേതികപദമാണ് **ലെറ്റർ ഓഫ് അണ്ടർടേക്കിങ്** (LoU). ഇടപാടുകാരന്റെ ആവശ്യപ്രകാരം, വിദേശത്തുള്ള ഏതെങ്കിലും ശാഖയിൽ നിന്നോ അല്ലെങ്കിൽ മറ്റൊരു ബാങ്കിൽ നിന്നോ ഹ്രസ്വകാലാടിസ്ഥാനത്തിൽ വായ്‌പ്പാ ലഭിക്കുന്നതിന്,  അദ്ദേഹത്തിന്റെ ബാങ്ക് ഈടായി നൽകുന്ന ജാമ്യാരേഖയാണ് ലെറ്റർ ഓഫ് അണ്ടർടേക്കിങ്. അതായത് ഇടപാടുകാരണ് വായ്‌പ്പാ തിരിച്ചടയ്ക്കാനുള്ള ആസ്തി ഉണ്ടെന്ന് തങ്ങൾക്ക് ഉറപ്പുള്ളതായി കാണിച്ചുകൊണ്ട് ബാങ്ക് നൽകുന്ന ഗ്യാരന്റിയാണിത്. അതുകൊണ്ട് തന്നെ ഇടപാടുകാരൻ വായ്‌പ്പാ തിരിച്ചടവിൽ വീഴ്ച്ച വരുത്തിയാൽ ആ ബാദ്ധ്യത എൽ ഓ സി നൽകിയ ബാങ്കിനായിരിക്കും. 

എന്നാൽ, ഇടപാടുകാരന് ഈ ജ്യാമ്യപത്രം ബാങ്ക് നേരിട്ട് നൽകുകയില്ല. പകരം ഇടപാടുകാരന്റെ ബാങ്കിൽ നിന്നും വിദേശത്തെ വായ്പ്പ അനുവദിക്കേണ്ട ബാങ്കിലേക്ക്  ഈ ജ്യാമ്യച്ചീട്ട് രഹസ്യമായി കൈമാറുകയാണ് ചെയ്യുക. 'സ്വിഫ്റ്റ്' എന്ന പേരിൽ അറിയപ്പെടുന്ന സങ്കേതമുപയോഗിച്ചാണ് ബാങ്കുകൾ തമ്മിൽ ഈ ആശയവിനിമയം നടക്കുന്നത്.

## അവലംബം

വർഗ്ഗം:ബാങ്കിങ്ങ്
വർഗ്ഗം:സാങ്കേതികപദം
വർഗ്ഗം:ധനകാര്യം
വർഗ്ഗം:സാമ്പത്തികം
വർഗ്ഗം:വാണിജ്യം

‌‌__സൂചിക__
__പുതിയവിഭാഗംകണ്ണി__
ഡോണ ഗാംഗുലി

ഒരു ഇന്ത്യൻ ഒഡീസ്സി നർത്തകിയാണ് **ഡോണ ഗാംഗുലി** (née **റോയ്**). കേളു ചരൺ മഹാപത്രയുടെ ശിഷ്യയായ ഡോണ നിലവിൽ ദിക്ഷ മഞ്ചരി എന്നൊരു നൃത്തസംഘം നടത്തുന്ന ഡോണ 1997-ൽ തന്റെ ബാല്യകാല സുഹൃത്തും പിന്നീട് ഇന്ത്യൻ ക്രിക്കറ്റ് നായകനുമായ സൗരവ് ഗാംഗുലിയെ വിവാഹം ചെയ്തു. .

## അവലംബങ്ങൾ

## പുറം കണ്ണികൾ
* 

വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒഡീസി നർത്തകർ
വർഗ്ഗം:ഓഗസ്റ്റ് 22-ന് ജനിച്ചവർ
വില്യം കള്ളെൻ

വലത്ത്‌|ലഘുചിത്രം|Portrait
1840 മുതൽ 1860 വരെ തിരുവിതാംകൂറിന്റെയും കൊച്ചിയുടെയും റെസിഡന്റായിരുന്ന ബ്രിട്ടീഷ് സൈനികനായിരുന്നു മേജർ ജെനറൽ **വില്യം കള്ളെൻ** (, ജീവിതകാലം: 1785 മേയ് 17 – 1862 ഒക്റ്റോബർ 1, ***വില്യം കല്ലൻ*** എന്നും അറിയപ്പെടുന്നു). ഇന്ത്യയിലെ തന്റെ ജീവിതകാലത്ത് അദ്ദേഹം ശാസ്ത്രവിഷയങ്ങളിൽ ശ്രദ്ധകേന്ദ്രീകരിക്കുകയും ജിയോളജി, സസ്യശാസ്ത്രം, സംസ്കാരം തുടങ്ങിയവയെക്കുറിച്ച് എഴുതുകയും ചെയ്തിട്ടുണ്ട്. തിരുവനന്തപുരത്തെ നേപ്പിയർ മ്യൂസിയം ആരംഭിക്കുന്നതിൽ അദ്ദേഹം പ്രധാനപങ്കുവഹിച്ചു. ആലപ്പുഴയിൽ വച്ച് മരണമടഞ്ഞ ഇദ്ദേഹത്തിൻ്റെ സ്മാരകമായി അവിടെ ഒരു റോഡിന് പേരിട്ടിട്ടുമുണ്ട്.

## സംഭാവനകൾ
വർഗ്ഗം:തിരുവിതാംകൂറിന്റെ റെഡിഡന്റുമാർ
വർഗ്ഗം:1785-ൽ ജനിച്ചവർ
വർഗ്ഗം:മേയ് 17-ന് ജനിച്ചവർ
വർഗ്ഗം:1862-ൽ മരിച്ചവർ
വർഗ്ഗം:ഒക്ടോബർ 1-ന് മരിച്ചവർ
വർഗ്ഗം:സൈനികർ
വെള്ളം (ചലച്ചിത്രം)

എം.ടി. വാസുദേവൻ നായർ തിരക്കഥയും സംഭാഷണവും നിർവഹിച്ച് ഹരിഹരൻ സംവിധാനം ചെയ്ത് 1985-ൽ പ്രദർശനത്തിനെത്തിയ മലയാള ചലച്ചിത്രമാണ് **വെള്ളം**. മധു, പ്രേം നസീർ, കെ.ആർ. വിജയ എന്നിവർ പ്രധാന കഥാപാത്രങ്ങളെ അവതരിപ്പിച്ച ഈ ചലച്ചിത്രം നിർമിച്ചത് ചലച്ചിത്ര നടൻ കൂടിയായ ദേവനാണ്. എൻ.എൻ. പിഷാരടിയുടെ നോവലിനെ ആധാരമാക്കിയ ഈ ചിത്രത്തിൽ ഗാനരചന നിർവഹിച്ചത് മുല്ലനേഴിയും സംഗീതം ദേവരാജനുമായിരുന്നു. സലിൽ ചൗധരി പശ്ചാത്തല സംഗീതവും ഛായാഗ്രാഹണം എസ്. കുമാർ ചിത്രസംയോജനം എം.എസ്. മണിയുമായിരുന്നു.

## അഭിനേതാക്കൾ
* പ്രേം നസീർ 
* കെ.ആർ. വിജയ
* മധു 
* ശ്രീവിദ്യ 
* അടൂർ ഭാസി
* ബഹദൂർ
* സുകുമാരി
* ബാലൻ കെ നായർ
* ജി.കെ. പിള്ള
* ആറന്മുള പൊന്നമ്മ
* മേനക
* സത്താർ 
* ശാന്താദേവി
* കോട്ടയം ശാന്ത
* ഒടുവിൽ ഉണ്ണികൃഷ്ണൻ
* കുഞ്ഞാണ്ടി
* പി.കെ. എബ്രഹാം
* വില്ല്യം ഡിക്രൂസ്
* അരവിന്ദാക്ഷമേനോൻ
* ഭാസ്കര കുറുപ്പ്
* സി. ഐ. പോൾ

## ഗാനങ്ങൾ
ഈ ചലച്ചിത്രത്തിൽ മുല്ലനേഴി രചിച്ച് ജി. ദേവരാജൻ സംഗീത സംവിധാനം നിർവഹിച്ച 7 ഗാനങ്ങളുണ്ട്. 

## അവലംബം


വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:മുല്ലനേഴിയുടെ ഗാനങ്ങൾ
വർഗ്ഗം:
വർഗ്ഗം:
വർഗ്ഗം:
വർഗ്ഗം:
വർഗ്ഗം:
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
ഒക്റ്റേവിയ സ്പെൻസർ

ഒരു അമേരിക്കൻ നടിയും എഴുത്തുകാരിയുമാണ് **ഒക്റ്റേവിയ ലെനോറ സ്പെൻസർ** (ജനനം: മേയ് 25, 1972). ഒരു അക്കാദമി അവാർഡ്, ഒരു ബ്രിട്ടീഷ് അക്കാഡമി ഫിലിം അവാർഡ്, ഒരു ഗോൾഡൻ ഗ്ലോബ് പുരസ്കാരം  എന്നിവയുൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്. മൂന്ന് തവണ അക്കാഡമി അവാർഡുകൾക്കായി നാമനിർദ്ദേശം ചെയ്യപ്പെട്ട  രണ്ട് ആഫ്രോ-അമേരിക്കൻ നടിമാരിലൊരാളാണ് ഒക്റ്റേവിയ. തുടർച്ചയായി രണ്ടു തവണ നാമനിർദ്ദേശം ലഭിച്ച ഒരേയൊരു കറുത്ത വർഗ്ഗക്കാരിയായ നടിയാണ് ഇവർ.
## ആദ്യകാലജീവിതം
അലബാമയിലെ മോണ്ട്ഗോമറിയിലാണ് ഒക്റ്റേവിയ ജനിച്ചത്. സഹോദരിമാരായ റോസ, അരീക്ക എന്നിവരുൾപ്പെടെ ആറ് സഹോദരങ്ങൾ ഉണ്ട്. അമ്മ, ഡെൽസെന സ്പെൻസർ (1945-1988), വീട്ടു ജോലിക്കാരിയായി ജോലിചെയ്തു. ഒക്റ്റേവിയയുടെ പതിമൂന്നാം വയസ്സിൽ പിതാവ് മരിച്ചു. 1988 ൽ ജെഫേഴ്സൺ ഡേവിസ് ഹൈസ്കൂളിൽ നിന്ന് സ്പെൻസർ ബിരുദം നേടി. രണ്ട് വർഷത്തോളം  നാടകം പഠിച്ചു. ഔബേൺ സർവകലാശാലയിൽ നിന്ന് ലിബറൽ ആർട്ടുകളിൽ ബാച്ചിലർ ബിരുദം നേടി. ഡിസ്‌ലെക്സിയ എന്ന അവസ്ഥയുള്ളയാളാണ് സ്പെൻസർ.
## അഭിനയ രംഗത്ത്
1996 ൽ എ ടൈം ടു കിൽ എന്ന ചിത്രത്തിലൂടെ ഒക്റ്റേവിയ ആദ്യമായി സിനിമയിലെത്തി. തുടർന്ന് ഒരു ദശാബ്ദത്തിലേറെ സിനിമയിലും ടെലിവിഷനിലും  ചെറിയ വേഷങ്ങ്ല് ചെയ്തു. 2011-ൽ പുറത്തിറങ്ങിയ ദി ഹെൽപ്പ്  എന്ന ചിത്രത്തിൽ 1960-ലെ  ഒരു അമേരിക്കൻ വീട്ടുജോലിക്കാരിയുടെ വേഷം  അഭിനയിച്ചതോടെ ഒക്റ്റേവിയ സ്പെൻസർ പ്രശസ്തയായി. മികച്ച സഹനടിക്കുള്ള അക്കാദമി പുരസ്കാരം, ഗോൾഡൻ ഗ്ലോബ്,  ബാഫ്റ്റ എന്നിവ ഈ ചിത്രത്തിലൂടെ ലഭിച്ചു. പിന്നീട് സ്മാഷ്‌ഡ് (2012), സ്നോ പൈയർ (2013), ഗെറ്റ് ഓൺ അപ് (2014) തുടങ്ങിയ ചിത്രങ്ങളിൽ സ്പെൻസർ ശ്രദ്ധേയമായ വേഷങ്ങൾ ചെയ്തു.

1960 ൽ അമേരിക്കയിൽ രണ്ട് സ്ത്രീകളെ തിരഞ്ഞെടുക്കുന്നതിൽ ഏറ്റവും മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം, 2016 ലെ ഹിഡൺ ഫിഗേഴ്സ്  എന്ന ചിത്രത്തിൽ ഗണിതശാസ്ത്രജ്ഞയായ ഡോറോത്തി വോഗന്റെ വേഷത്തിലൂടെയും 2017-ൽ 'ഷേപ്പ് ഓഫ് വാട്ടർ' എന്ന ചിത്രത്തിൽ ഒരു തൂപ്പുകാരിയുടെ വേഷത്തിലൂടെയും തുടർച്ചയായി രണ്ടു തവണ ഓസ്ക്കാർ നാമനിർദ്ദേശം നേടി.

## എഴുത്തിൽ
ഒരു രചയിതാവ് എന്ന നിലയിൽ, *റാൻഡി റോഡസ്, നിൻജാ ഡിറ്റക്റ്റീവ്* എന്ന കുട്ടികളുടെ പുസ്തക പരമ്പര ആരംഭിച്ചു. ദ കേസ് ഓഫ് ദ ടൈം-കാപ്സ്യൂൾ ബാൻഡിറ്റ് (2013), ദ് സ്വീറ്റസ്റ്റ് ഹീസ്റ്റ് ഇൻ ഹിസ്റ്ററി (2015) എന്നിവയാണ് ഈ പരമ്പരയിലെ രണ്ട് പുസ്തകങ്ങൾ.
## അവലംബം
 
## പുറത്തേക്കുള്ള കണ്ണികൾ
*
*ബാക്ക് സ്റ്റേജ് ബ്ലോഗ്
## ചിത്രശാല

Hidden Figures cast at the Kennedy Space Center (31647764895).jpg| കെന്നഡി സ്പേസ് സെന്ററിൽ
Obama with "Hidden Figures" Cast.jpg| ഒബാമയോടൊപ്പം
"Hidden Figures" Film Celebration (NHQ201612100023).jpg|ഹിഡൺ ഫിഗേഴ്സ് എന്ന ചിത്രത്തിലെ സഹതാരങ്ങളോടൊപ്പം
The Help cast.jpg|അക്കാദമി അവാർഡ് വേദിയിൽ


വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:1972-ൽ ജനിച്ചവർ
കൊണ്ടാട്ടം

ഭക്ഷ്യവസ്തുക്കൾ ലഭ്യമായ കാലയളവിൽ ശേഖരിച്ച് എല്ലാക്കാലത്തും ഉപയോഗിക്കുന്നതിനായി പ്രത്യേക രീതിയിൽ ഉണക്കി സൂക്ഷിക്കുന്ന ഭക്ഷ്യസംസ്കരണ രീതിയെ **കൊണ്ടാട്ടം** എന്നു പറയുന്നു. കത്തിരിക്ക, കൊത്തമര, പച്ചമുളക്, പാവയ്ക്ക, താമരയുടെ കിഴങ്ങ് എന്നിവയൊക്കെ കൊണ്ടാട്ടമാക്കാവുന്നതാണ്. 

thumb|220px|കൊണ്ടാട്ടം മുളക്

## അവലംബം
പൂനം റൗത്ത്

ഒരു ഇന്ത്യൻ ദേശീയ വനിതാ ക്രിക്കറ്റ് ടീമംഗമാണ് **പൂനം റൗത്ത്**(ജനനം: 14 ഒക്ടോബർ 1989). ഇന്ത്യയ്ക്കായി 2 ടെസ്റ്റ് മത്സരത്തിലും 55 ഏകദിന മത്സരങ്ങളിലും 35 ട്വന്റി20 മത്സരങ്ങളിലും കളിച്ചിട്ടുണ്ട്.

## അന്താരാഷ്ട്ര ക്രിക്കറ്റ് മത്സരങ്ങൾ
2017 മേയ് 15ന് അയർലൻഡിനെതിരെ നടന്ന ഏകദിന ക്രിക്കറ്റ് മത്സരത്തിൽ ദീപ്തി ശർമ്മയുമായി ചേർന്ന് 320 റണ്ണുകളുടെ ബാറ്റിങ്ങ് കൂട്ടുകെട്ട് സൃഷ്ടിച്ചു. വനിതാ ക്രിക്കറ്റിലെ ഉയർന്ന കൂട്ടുകെട്ടായ 229 റണ്ണുകളേക്കാളും (സാറ ടെയ്‌ലർ - കരോലിൻ ആറ്റ്കിൻസ്) പുരുഷ ക്രിക്കറ്റിലെ ഉയർന്ന കൂട്ടുകെട്ടായ 286 റണ്ണുകളേക്കാളും (സനത് ജയസൂര്യ - ഉപുൽ തരംഗ) ഉയർന്നതായിരുന്നു പൂനം റൗത്തിന്റെയും ദീപ്തി ശർമ്മയുടെയും കൂട്ടുകെട്ട്. ഈ മത്സരത്തിൽ പൂനം റൗത്ത് 109 റൺസ് സ്കോർ ചെയ്തു.

2017 ലെ വനിതാ ക്രിക്കറ്റ് ലോകകപ്പിൽ ഫൈനലിലെത്തിയ ഇന്ത്യൻ ടീമിലെ അംഗമായിരുന്നു പൂനം റൗത്ത്. ഫൈനലിൽ ഇന്ത്യ ഇംഗ്ലണ്ടിനോട് 9 റണ്ണുകൾക്ക് പരാജയപ്പെട്ടു.

## അന്താരാഷ്ട്ര സെഞ്ച്വറികൾ

## അവലംബം


## പുറം കണ്ണികൾ
http://www.espncricinfo.com/ci/content/player/360401.html

വർഗ്ഗം:ഇന്ത്യൻ വനിതാ ക്രിക്കറ്റ് കളിക്കാർ
വർഗ്ഗം:1989-ൽ ജനിച്ചവർ
വർഗ്ഗം:ഒക്ടോബർ 14-ന് ജനിച്ചവർ
തുരുമ്പൻ പൂച്ച

വളർത്തുപൂച്ചയുടെ പകുതിയോ മൂന്നിലൊന്നോ മാത്രം വലിപ്പമുള്ളതും ലോകത്തിലെ ഏറ്റവും ചെറിയതുമായ പൂച്ചയാണ് **തുരുമ്പൻ പൂച്ച** (ശാസ്ത്രീയനാമം:*Prionailurus rubiginosus*). ഇത് നിബിഡവനങ്ങളിൽ കഴിയുന്ന ജീവിയല്ല, എങ്കിലും നാട്ടിപുറങ്ങളിൽ അപൂർവമായേ ഇവയെ കാണാറുള്ളു.

## പെരുമാറ്റം
നീണ്ട മഴക്കു ശേഷം ഇര തേടി പുറത്തുവരുന്ന സമയത്ത് ഇവയെ കാണാം. മനുഷ്യരോട് അകൽച്ചയില്ലാത്ത ഇവ, പുരപ്പുറത്ത് കുഞ്ഞുങ്ങളെ പ്രസവിച്ചതുപോലുള്ള ധാരാളം സംഭവങ്ങളുണ്ട്.

## ശാരീരിക പ്രത്യേകതകൾ
ശരീരത്തിന്റെ മൊത്തം നീളം 35 സെ.മീ. മുതൽ 48 സെ.മീ. വരെ മാത്രമുള്ള ഇവയ്ക്ക് ഒന്നുമുതൽ 1.16 കിലോഗ്രാം തൂക്കമേ ഉണ്ടാകാറുള്ളു. മഞ്ഞകലർന്ന തവിട്ടു നിറമുള്ള തവിട്ടു രോമക്കുപ്പായവും അതിന്റെ പുറത്ത്‌ നേർവരകളിലായി തുരുമ്പിന്റെ നിറമുള്ള തവിട്ടുപുള്ളികളുമുണ്ട്. നെറ്റിയുടെ നെടുകെ കറുപ്പ് അതിരുകളുള്ള വെളുത്തവരകളുള്ള ഇവയുടെ കണ്ണിനു ചുറ്റുമായും, ചുണ്ടുകളിലും, താടിയിലും,ശരീരത്തിന്റെ അടിവശത്തും വെളുത്ത രോമങ്ങളുണ്ട്. നാട്ടുപൂച്ചകളുമായി വളരെ സാമ്യം ഉണ്ടായിരിക്കും.

## ആവാസം
പാറക്കെട്ടുള്ള പ്രദേശം, കുറ്റിക്കാട്, വരണ്ട തുറസ്സായ കാടുകൾ, മനുഷ്യവാസകേന്ദ്രങ്ങൾ തുടങ്ങിയ ആവാസവ്യവസ്ഥകളിൽ പൊതുവേ കാണപ്പെടുന്നു. കന്യാകുമാരിക്ക് സമീപമുള്ള മുണ്ടൻതുറൈ കടുവാസംരക്ഷിത പ്രദേശത്ത് ധാരാളമായി കാണാവുന്നതാണ്. ഇന്ത്യൻ ഉപഭൂഖണ്ഡം, ശ്രീലങ്ക എന്നിവിടങ്ങളിലെ തദ്ദേശീയ ജീവിയാണ്.

## നിലനില്പിനുള്ള ഭീഷണി
അടുത്ത് തന്നെ വംശനാശഭീഷണി നേരിട്ടേക്കാവുന്ന, എണ്ണം കുറഞ്ഞുകൊണ്ടിരിക്കുന്ന ജീവികളിലാണ് തുരുമ്പൻ പൂച്ചകളെ ഐ.യു.സി.എൻ. ഉൾപ്പെടുത്തിയിരിക്കുന്നത്.  വർഗ്ഗസങ്കരണം (Hybridization), റോഡപകടങ്ങൾ, ആവാസവ്യവസ്ഥയുടെ നാശം തുടങ്ങിയ കാര്യങ്ങൾ ഈ കുഞ്ഞൻ പൂച്ചകൾക്ക് ഭീഷണിയാകുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ
കാരെൻ സാന്റ്‍ലർ

സോഫ്റ്റ്‍വെയർ ഫ്രീഡം കൺസെർവൻസിയുടെ എക്സിക്യൂട്ടീവ് ഡയറക്ടറാണ് **കാരെൻ സാന്റ്‍ലർ**. ഗ്നോം ഫൌണ്ടേഷന്റെ എക്സിക്യൂട്ടീവ് ഡയറക്ടറും സോഫ്റ്റ്‍വെയർ ഫ്രീഡം ലോ സെന്ററിന്റെ ജനറൽ കൌൺസിലുമായിരുന്നു. ഒരു വക്കീലായും പ്രവർത്തിച്ചുവരുന്നു.

## സ്വതന്ത്ര സോഫ്റ്റ്‍വെയറിലെ പ്രവർത്തനങ്ങൾ

മാർച്ച് 2014 മുതൽ സോഫ്റ്റ്‍വെയർ ഫ്രീഡം കൺസെർവൻസിയുടെ എക്സിക്യൂട്ടീവ് ഡയറക്ടറായി പ്രവർത്തിച്ചുവരുന്നു.

ജൂൺ 2011 മുതൽ മാർച്ച് 2014 വരെ ഗ്നോം ഫൌണ്ടേഷന്റെ എക്സിക്യൂട്ടീവ് ഡയറക്ടറായിരുന്നു. കൂടുതൽ സ്ത്രീകളെ സ്വതന്ത്രസോഫ്റ്റ്‍വെയറിലേക്ക് എത്തിക്കുക എന്ന പദ്ധതിയായ ഔട്ട്റീച്ച് പ്രോഗ്രാം ഫോർ വുമെനിന് നേതൃത്വം നൽകി.

31 ഒക്ടോബർ 2005 നും 21 ജൂൺ 2011നും ഇടക്ക് സോഫ്റ്റ്‍വെയർ ഫ്രീഡം ലോ സെന്ററിന്റെ കൌണ്സിലും പിന്നീട്  6 ജനുവരി 2010 നുശേഷം ഓർഗനൈസേഷന്റെ ജനറൽ കൌൺസിലുമായി പ്രവർത്തിച്ചു. 
ലഘുചിത്രം|Karen Sandler at FISL 16
 ഫ്രീസോഫ്റ്റ്‍വെയർ ഫൌണ്ടേഷൻ, അപ്പാച്ചേ ഫൌണ്ടേഷൻ, എക്സ്.ഓർഗ് ഫൌണ്ടേഷൻ, സോഫ്റ്റ്‍വെയർ ഇൻ ദ പബ്ലിക് ഇന്ററസ്റ്റ്, സോഫ്റ്റ്‍വെയർ ഫ്രീഡം കൺസെർവൻസി തുടങ്ങി വിവിധ സംഘടനകൾക്ക് എസ്എഫ്എൽസിയുടെ ഉപദേശകയായി നിയമോപദേശം നൽകിയിട്ടുണ്ട്. സ്വതന്ത്രസോഫ്റ്റ്‍വെയറിന്റെ പ്രയോജനങ്ങളെപ്പറ്റിയും പ്രശ്നങ്ങളെപ്പറ്റിയും  ഓസ്കോൺ, സ്കാലെ, ലിനക്സ്കോൺ തുടങ്ങി വിവിധ സമ്മേളനങ്ങളിൽ സംസാരിച്ചിട്ടുണ്ട്. 2010 ൽ ഇംപ്ലാന്റബിൾ മെഡിക്കൽ ഡിവൈസസിൽ സ്വതന്ത്ര സോഫ്റ്റ്‍വെയർ ഉപയോഗിക്കേണ്ടതിനെപ്പറ്റിയുള്ള ഒരു പ്രസ്ഥാനം നയിക്കുകയുണ്ടായി. ഇത് സ്വന്തം ഉള്ളിൽ പിടിപ്പിച്ച ഒരു ഡിഫിബ്രിലേറ്ററിന്റെ (ഇത് ഹൃദയത്തിന്റെ പ്രവർത്തനം നിയന്ത്രിക്കുന്ന ഉപകരണമാണ്) പ്രശ്നങ്ങൾ പഠിച്ചതിന് ശേഷമാണ് ഈ പരിപാടിക്ക് രൂപം കൊടുത്തത്. 

സോഫ്റ്റ്‍വെയർ ഫ്രീഡം കൺസെർവൻസിയിലെ പ്രവർത്തനത്തിനുപുറമേ ക്വസ്റ്റ്യൻ കോപ്പിറൈറ്റ് എന്ന സംഘടനയുടെയും ജനറൽ കൌൺസിലായി പ്രവർത്തിക്കുന്നു. സോഫ്റ്റ്‍വെയർ ഫ്രീഡം ലോ ഷോ(2008-2010), ഫ്രീ ആസ് ഇൻ ഫ്രീഡം (2010-) തുടങ്ങിയ പോഡ് കാസ്റ്റുകളും സംഘടിപ്പിച്ചിട്ടുണ്ട്.

## മുൻകാല നിയമ പ്രവർത്തനങ്ങൾ

എസ്എഫ്എൽസിയിലെ പ്രവർത്തനത്തിനു മുൻപ് ഗിബ്സൺ, ഡൺ ആന്റ് ക്രച്ചർ എൽഎൽപി എന്ന സ്ഥാപനത്തിൽ കോർപ്പറേറ്റ് വിഭാഗത്തിൽ അസോസിയേറ്റായി പ്രവർത്തിച്ചിരുന്നു. കൂടാതെ ക്ലിഫോർഡ് ചാൻസ് എന്ന സ്ഥാപനത്തിലും പ്രവർത്തിച്ചിരുന്നു.

## വിദ്യാഭ്യാസം
2000 ൽ കൊളംബിയ ലോ സ്ക്കൂളിൽനിന്നും ലോ ഡിഗ്രി സാന്റ്‍ലർക്ക് ലഭിച്ചു. കൊളംബിയ സയൻസ് ആന്റ് ടെക്നോളജി ലോ റിവ്യൂവിന്റെ സഹസ്ഥാപകയും ജെയിംസ് കെന്റ് സ്കോളറും ആയിരുന്നു. ദ കൂപ്പർ യൂണിയനിൽനിന്ന് എൻജിനീയറിംഗിലെ ബാച്ലർ ഡിഗ്രിയും കരസ്ഥമാക്കിയിട്ടുണ്ട്.

## സ്വകാര്യ ജീവിതം
21 മെയ് 2011-ൽ കാരെൻ  ഗ്രാമി അവാർഡ് നോമിനേറ്ററും മ്യൂസിക് എൻജിനീയറുമായ മൈക് ടരന്റിനോയെ വിവാഹം കഴിച്ചു. അവരുടെ ക്ഷണക്കത്ത് ഒരു പ്രവർത്തിക്കുന്ന പേപ്പർ റെക്കോഡ് പ്ലെയറും അതിന്റെ പ്ലേ റെക്കോഡുമായിരുന്നു. ഇത് അനേകം ഇന്റർനെറ്റ് പ്രസിദ്ധീകരണങ്ങൾ വാർത്തയാക്കിയിരുന്നു. ഇതിൽ റെക്കോഡ് ചെയ്തിരുന്ന പാട്ട് ഇതാ ക്ഷണക്കത്ത് എന്നത് സാന്റ്‍ലറും ടരന്റിനോയും ചേർന്ന് നിർമ്മിച്ചതാണ്.

## അവലംബം

## External links
* Karen Sandler's blog
വർഗ്ഗം:ജീവിച്ചിരിക്കുന്നവർ
വർഗ്ഗം:ഗ്നൂവിലെ ആളുകൾ
പൂനം പാണ്ഡെ

ഒരു ഇന്ത്യൻ മോഡലും ചലച്ചിത്രനടിയുമാണ് **പൂനം പാണ്ഡെ** (ജനനം : 1991 മാർച്ച് 11). ആദ്യകാലത്ത് മോഡലിംഗ് രംഗത്തു സജീവമായിരുന്ന ഇവർ പിന്നീട് ചലച്ചിത്രരംഗത്തേക്കു കടന്നുവരുകയും ഹിന്ദി, തെലുങ്ക്, കന്നഡ ഭാഷകളിലെ ചലച്ചിത്രങ്ങളിൽ അഭിനയിക്കുകയും ചെയ്തു. 2010-ൽ നടന്ന ഗ്ലാഡ്രാഗ്സ് മാൻഹണ്ട് ആൻഡ് മെഗാമോഡൽ മത്സരത്തിലെ ആദ്യ ഒൻപതു സ്ഥാനങ്ങളിലൊന്നിൽ ഇടംനേടിയതോടെ ഫാഷൻ മാസികയുടെ മുഖചിത്രമായി. 

## സമുഹ മാധ്യമങ്ങളിലെ സ്വാധീനം
ട്വിറ്റർ ഉൾപ്പെടെയുള്ള സമൂഹമാധ്യമങ്ങളിൽ ചിത്രങ്ങൾ പോസ്റ്റ് ചെയ്തതിലൂടെയാണ് പൂനം പാണ്ഡെ പ്രശസ്തയായത്. ഇവരുടെ നഗ്നചിത്രങ്ങളുൾപ്പടെയുള്ള പോസ്റ്റുകൾക്ക് വലിയ ജനപ്രീതിയാണു ലഭിച്ചത്. 

2011-ലെ ക്രിക്കറ്റ് ലോകകപ്പ് ഇന്ത്യൻ ടീം സ്വന്തമാക്കുകയാണെങ്കിൽ നഗ്നയായി പ്രത്യക്ഷപ്പെടുമെന്ന് ഇവർ പ്രഖ്യാപിച്ചിരുന്നു. ഇന്ത്യ ലോകകപ്പ് നേടിയെങ്കിലും പൊതുജനങ്ങളിൽ നിന്നും ബി.സി.സി.ഐ.യിൽ നിന്നുമുണ്ടായ എതിർപ്പിനെത്തുടർന്ന് പൂനം പാണ്ഡെയ്ക്കു വാക്കുപാലിക്കാൻ കഴിഞ്ഞില്ല. 

2012-ലെ ഐ.പി.എൽ. 5-ആം പതിപ്പിൽ കൊൽക്കത്ത നൈറ്റ് റൈഡേഴ്സ് വിജയികളായപ്പോൾ പൂനം പാണ്ഡെ തന്റെ നഗ്നചിത്രങ്ങൾ പോസ്റ്റുചെയ്തിരുന്നു.

## അഭിനയജീവിതം
2013-ൽ പുറത്തിറങ്ങിയ *നാഷാ* എന്ന ബോളിവുഡ് ചലച്ചിത്രത്തിൽ കേന്ദ്രകഥാപാത്രത്തെ അവതരിപ്പിച്ചത് പൂനം പാണ്ഡെയായിരുന്നു. തന്റെ വിദ്യാർത്ഥിയുമായി ലൈംഗികബന്ധം പുലർത്തുന്ന അധ്യാപികയുടെ കഥ പറഞ്ഞ ഈ ചിത്രത്തിലെ പുനം പാണ്ഡെയുടെ അഭിനയത്തിനു മികച്ച പ്രതികരണമാണ് ലഭിച്ചത്. ചിത്രത്തിന്റെ പോസ്റ്ററിൽ പുനം പാണ്ഡെ അർദ്ധനഗ്നയായി പ്രത്യക്ഷപ്പെട്ടത് വലിയ പ്രതിഷേധങ്ങൾക്കിടയാക്കി. ചിത്രത്തിനെതിരെ ശിവസേന ഉൾപ്പെടെയുള്ള സംഘടനകൾ രംഗത്തെത്തിയിരുന്നു. *നാഷാ* എന്ന ചിത്രത്തിന്റെ രണ്ടാം ഭാഗത്തിൽ അഭിനയിക്കുന്നതിനുള്ള കരാറിൽ പൂനം പാണ്ഡെ ഒപ്പുവച്ചിട്ടുണ്ട്.

## പാണ്ഡെ ആപ്പ്
2017-ൽ പൂനം പാണ്ഡെ തന്റെ പേരിലുള്ള ഒരു ആപ്ലിക്കേഷൻ ഗൂഗിൾ പ്ലേസ്റ്റോറിൽ അപ്ലോഡ് ചെയ്തുവെങ്കിലും ഗൂഗിൾ അത് നീക്കം ചെയ്തിരുന്നു.

## ചലച്ചിത്രങ്ങൾ

## ടെലിവിഷൻ

## അവലംബം

## പുറംകണ്ണികൾ

*
*
* 

വർഗ്ഗം:ഇന്ത്യൻ മോഡലുകൾ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗ് ചലച്ചിത്ര അഭിനേതാക്കൾ
വർഗ്ഗം:കന്നഡചലച്ചിത്ര നടിമാർ
വർഗ്ഗം:1991-ൽ ജനിച്ചവർ
വർഗ്ഗം:മാർച്ച് 11-ന് ജനിച്ചവർ
ഹെലെൻ മരിയ വില്ല്യംസ്

**ഹെലെൻ മരിയ വില്ല്യംസ് (**ജീവിതകാലം**:** 17 ജൂൺ 1759 - 15 ഡിസംബർ 1827) ഒരു ബ്രിട്ടീഷ് നോവലിസ്റ്റും, കവിയും, ഫ്രഞ്ച് ഭാഷാ കൃതികളുടെ പരിഭാഷകയുമായിരുന്നു. മതപരമായി സഭയുടെ മേൽക്കോയ്മ അംഗീകരിക്കാതെയിരുന്ന അവർ ഇക്കാര്യങ്ങളിൽ തികച്ചും വേറിട്ട ചിന്താഗതിക്കാരിയായിരുന്നു. ഹെലെൻ അടിമത്തവിരുദ്ധ പ്രസ്ഥാനത്തിൻറെ ഒരു മുന്നണിപ്പോരാളിയും ഫ്രഞ്ച് വിപ്ലവാദർശങ്ങളുടെ പിന്നണിയിൽ പ്രവർത്തിച്ചിരുന്ന വനിയയുമായിരുന്നു. ആദ്യ ഫ്രഞ്ച് റിപ്പബ്ലിക്കിൻറെ രൂപീകരണത്തിനു ശേഷമുള്ള ഫ്രഞ്ചു വിപ്ലവ കാലത്തെ റെയ്ൻ ഓഫ് ടെറർ എന്നു ചരിത്രകാരന്മാർ വിശേഷിപ്പിക്കുന്ന കാലഘട്ടത്തിൽ അവർ ജയിലിലടയ്ക്കപ്പെട്ടിരുന്നുവെങ്കിൽക്കൂടി തന്റെ ശേഷ ജീവിതത്തിന്റെ ഭൂരിഭാഗവും ഫ്രാൻസിൽത്തന്നെ ചെലവഴിക്കുന്നതിൽ അവർ ശ്രദ്ധിച്ചിരുന്നു.

സ്വന്തം ജീവിതകാലത്തുതന്നെ ഒരു വിവാദ നായികയായിരുന്ന യുവതിയായിരുന്നു ഹെലെൻ മരിയ. വില്യം വേഡ്സ്വർത്ത് എന്ന കവി തൻറെ 1787 ലെ ഒരു കവിതയിൽ, പ്രത്യേകിച്ച് ഫ്രഞ്ച് വിപ്ലവത്തിന്റെ പാരമ്യതയിൽ അവരെ ഒരു ശ്രേഷ്ഠവ്യക്തത്വമായി വരച്ചുകാട്ടിയിരുന്നുവെങ്കിലും, സമകാലീനരായ മറ്റ് എഴുത്തുകാർ അവരെ നിരുത്തരവാദപരമായി തീവ്രവാദ രാഷ്ടീയം കയ്യാളുന്ന ഒരു വനിതയായി ചിത്രീകരിച്ചിരുന്നു.

## ആദ്യകാലജീവിതം, വിദ്യാഭ്യാസം
1759 ജൂൺ 17-ന് ലണ്ടനിൽ ഒരു സ്കോട്ടിഷ് പൌരയായ ഹെലൻ ഹെയ്, വെൽഷ് ആർമി ഓഫീസറായ ചാൾസ് വില്ല്യംസ് എന്നിവരുടെ പുത്രിയായി ഹെലെൻ മരിയ വില്ല്യംസ് ജനിച്ചു. അവർക്ക് കേവലം എട്ടു വയസ്സ് പ്രായമുള്ളപ്പോൾ പിതാവ് മരണമടഞ്ഞു. ശേഷം കുടുംബം ബെർവിക്ക്-അപൺ-ട്വീഡിലേയ്ക്കു മാറിത്താമസിച്ചു. അവിടെ 1786-ലെ അവരുടെ ഒരു കവിതാ സമാഹാരത്തിലെ ആമുഖത്തിൽ വിവരിച്ചതുപോലെയുള്ള ഒരു "പരിമിതമായ വിദ്യാഭ്യാസം" മാത്രമാണ് അവർക്കു ലഭിച്ചിരുന്നത്.

## ഔദ്യോഗിക ജീവിതം
1781-ൽ അവർ ലണ്ടനിലേക്ക് താമസം മാറുകയും അവിടെവച്ച് ആൻഡ്രൂ കിപ്പിസിനെ പരിചയപ്പെട്ട ഹെലെൻ മരിയയുടെ പിൽക്കാലത്തെ സാഹിത്യജീവിതത്തിലും രാഷ്ട്രീയ കാഴ്ചപ്പാടുകളിലും അദ്ദേഹം വലിയ സ്വാധീനം ചെലുത്തുകയിരുന്നു. അദ്ദേഹം ആ കാലഘട്ടത്തിൽ ലണ്ടനിലുണ്ടായിരുന്ന പ്രമുഖ ബുദ്ധിജീവികളുമായി അവരെ പരിചയപ്പെടുത്തുകയും ചെയ്തു. അവരുടെ 1786 ലെ കവിതകളിലെ വിഷയങ്ങളിൽ മതം, സ്പാനീഷ് കോളോണിയൽ നയങ്ങളുടെ വിമർശനങ്ങൾ എന്നിവയും ഉൾപ്പെട്ടിരുന്നു.

## അവലംബം

വർഗ്ഗം:1759-ൽ ജനിച്ചവർ
വർഗ്ഗം:1827-ൽ മരിച്ചവർ
ഷെറിൽ സാൻഡ്ബെർഗ്

ഒരു അമേരിക്കൻ ടെക്നോളജി എക്സിക്യൂട്ടീവും, മനുഷ്യാവകാശപ്രവർത്തകയും, എഴുത്തുകാരിയുമാണ് **ഷെറിൽ കാരാ സാൻഡ്ബെർഗ്** (ജനനം ഓഗസ്റ്റ് 28, 1969). ഫെയ്സ്ബുക്കിന്റെ ചീഫ് ഓപ്പറേറ്റിങ് ഓഫീസറാണ് . ലീൻ ഇൻ ഫൗണ്ടേഷന്റെ സ്ഥാപകയാണ്. 2012 ജൂണിൽ ഫെയ്സ്ബുക്കിലെ ഡയറക്ടർ ബോർഡിൽ അംഗമായി നിലവിലുള്ള ബോർഡ് അംഗങ്ങളാൽ തിരഞ്ഞെടുക്കപ്പെട്ടു. അങ്ങനെ  ഫേസ് ബുക്കിന്റെ ഡയറക്ടർ ബോർഡിൽ  സേവനമനുഷ്ഠിക്കുന്ന ആദ്യ വനിതയായി.  ഫെയ്സ്ബുക്കിലെത്തുന്നതിനു മുൻപ് ഗൂഗിളിൽ വൈസ് പ്രസിഡന്റ് ആയിരുന്നു. ഗൂഗിളിന്റെ ഗൂഗിൾ.ഓർഗ് എന്ന ജീവകാരുണ്യസംഘടന സ്ഥാപിക്കുന്നതിൽ പങ്ക് വഹിച്ചിട്ടുണ്ട്.

2012-ൽ ടൈം മാഗസിൻ പ്രസിദ്ധീകരിച്ച ലോകത്തിലെ ഏറ്റവും സ്വാധീനം ചെലുത്തിയ 100 ആളുകളുടെ പട്ടികയിൽ ഷെറിൽ സാൻഡ്ബെർഗ് ഉണ്ടായിരുന്നു. 2017-ൽ ഫോബ്സ് മാഗസിൻ പ്രസിദ്ധീകരിച്ച ലോകത്തെ ഏറ്റവും ശക്തരായ 100 വനിതകളുടെ പട്ടികയിൽ നാലാമതായിരുന്നു സാൻഡ്ബെർഗ് .
## അവലംബം

## പുറത്തേക്കുള്ള കണ്ണികൾ
* ഷെറിൽ സാൻഡ്ബെർഗ്  ഫേസ്‌ബുക്കിൽ
* 
* വാൾട്ട് ഡിസ്നി 
* ലീൻ ഇൻ
* ബാൻ ബോസ്സി
* ഓപ്ഷൻ ബി

വർഗ്ഗം:1969-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗൂഗിൾ ജീവനക്കാർ
വർഗ്ഗം:അമേരിക്കൻ ശതകോടീശ്വരന്മാർ
സോഫിയ കൊവലേവ്സ്കയ

**സോഫിയ കൊവലേവ്സ്കയ** () (Sofia Vasilyevna Korvin-Krukovskaya) (1850–1891) റഷ്യൻ ഗണിതശാസ്ത്രജ്ഞയായിരുന്നു. അനാലിസിസിലും, പാർഷ്യൽ ഡിഫറൻഷ്യൽ ഇക്വേഷനിലും, മെക്കാനിക്ക്സിലും ശ്രദ്ധിക്കപ്പെടുന്ന ധാരാളം സംഭാവനകൾ അവർ നൽകിയിട്ടുണ്ട്. സോഫിയ റഷ്യയിലെ ആദ്യവനിതാ ഗണിതശാസ്ത്രജ്ഞയും ലോകം മുഴുവനുമുള്ള ഗണിതശാസ്ത്രത്തിൽ വനിതകളുടെ ഒരു വഴികാട്ടിയും ആയിരുന്നു. വടക്കൻ യൂറോപ്പിലെ ഫുൾ പ്രൊഫഷണൽഷിപ്പിൽ നിയമിതയായ ആദ്യവനിതയായിരുന്നു ഇവർ. കൂടാതെ ശാസ്ത്രീയ പ്രസിദ്ധീകരണങ്ങളുടെ എഡിറ്റർ ആയി നിയമിതയായ ആദ്യ വനിതകൂടിയായിരുന്നു. സോഷ്യലിസ്റ്റായ അന്നെ ജക്ലാർഡ് സഹോദരിയായിരുന്നു. പലപേരുകളിലവർ പ്രസിദ്ധീകരണങ്ങൾ നടത്തിയിട്ടുണ്ട്. **സോഫിയ കൊവലേവ്സ്കയ** ചിലയവസരങ്ങളിൽ **കൊവലേവ്സ്കയ** എന്നും അക്കാഡമിക് പ്രസിദ്ധീകരണങ്ങളിൽ അവർ ഉപയോഗിച്ചിരുന്നു. സ്വീഡനിലേയ്ക്ക് മാറിയതിനു ശേഷം അവർ സ്വയം **സോണിയ** എന്നും വിളിക്കപ്പെട്ടു.

## മുൻകാല ജീവിതവും വിദ്യാഭ്യാസവും
സോഫിയ കൊവലേവ്സ്കയ മോസ്കോയിൽ ഇമ്പീരിയൽ റഷ്യൻ ആർമി ഹെഡ് ആയ ല്യൂട്ടനെന്റ് ജെനറൽ വാസിലി വാസില്ലേവിക് കോർവിൻ- ക്രുക്കോവിസ്കിയുടെ രണ്ടാമത്ത പുത്രിയായാണ് ജനിച്ചത്. 1858-ൽ സോഫിയയ്ക്ക് 8 വയസ്സുള്ളപ്പോൾ പിതാവ് ആർമിയിൽനിന്ന് വിരമിക്കുകയും ഫാമിലി എസ്റ്റേറ്റ് ആയ വിറ്റെബ്സ്ക് പ്രവിശ്യയിലേയ്ക്ക് മാറി. സോഫിയയുടെ പിതാവിന്റെ മുൻഗാമികൾ റൊമാനിയക്കാരായിരുന്നതു കൂടാതെ റഷ്യൻ-പോളിഷ് സങ്കരവംശത്തിൽപ്പെട്ടവരായിരുന്നു.  
## പ്രസിദ്ധീകരണങ്ങൾ

*
*
*
*
*

## നോവൽ
* *Nihilist Girl*, translated by Natasha Kolchevska with Mary Zirin; introduction by Natasha Kolchevska. Modern Language Association of America (2001) 

## അവലംബം

## കൂടുതൽ വായനയ്ക്ക്

* Cooke, Roger (1984).*<cite>The Mathematics of Sonya Kovalevskaya</cite>* (Springer-Verlag) 
* Kennedy, Don H. (1983). *Little Sparrow, a Portrait of Sofia Kovalevsky. Athens: Ohio University Press.* 
* Koblitz, Ann Hibner (1993). *<cite>A Convergence of Lives: Sofia Kovalevskaia -- Scientist, Writer, Revolutionary</cite>*. Lives of women in science, 99-2518221-2 (2., revised ed.). New Brunswick, N.J.: Rutgers Univ. P. 
* Koblitz, Ann Hibner (1987). Sofia Vasilevna Kovalevskaia in 
* *The Legacy of Sonya Kovalevskaya: proceedings of a symposium sponsored by the Association for Women in Mathematics and the Mary Ingraham Bunting Institute, held October 25–28, 1985*. Contemporary mathematics, 0271-4132 ; 64. Providence, R.I.: American Mathematical Society. 1987. 

## പുറത്തേയ്ക്കുള്ള കണ്ണികൾ

*
* "Sofia Kovalevskaya", Biographies of Women Mathematicians, Agnes Scott College
* 
* Women's History - Sofia Kovalevskaya 
* Brief biography of Sofia Kovalevskaya by Yuriy Belits. University of Colorado at Denver, March 17, 2005.
* Biography (in Russian)
* Association for Women in Mathematics 
* 
* Sof'i Kovalevskoy street, Saint Petersburg (OpenStreetMap)
* Sof'i Kovalevskoy street, Moscow (OpenStreetMap)

വർഗ്ഗം:1850-ൽ ജനിച്ചവർ
വർഗ്ഗം:1891-ൽ മരിച്ചവർ
വർഗ്ഗം:റഷ്യൻ ഗണിതശാസ്ത്രജ്ഞർ
രാധികാ ആപ്തേ

ചലച്ചിത്ര - നാടകരംഗങ്ങളിൽ സജീവമായി പ്രവർത്തിക്കുന്ന ഒരു ഇന്ത്യൻ അഭിനേത്രിയാണ് **രാധികാ ആപ്തെ** (ജനനം : 1985 സെപ്റ്റംബർ 7). ജന്മനാടായ പൂനെയിലെ 'ആസക്ത' എന്ന നാടക ട്രൂപ്പിൽ പ്രവർത്തിച്ചുകൊണ്ടാണ് രാധികയുടെ അഭിനയജീവിതം ആരംഭിക്കുന്നത്. 2005-ൽ പുറത്തിറങ്ങിയ *വാഹ് ! ലൈഫ് ഹോ തോ ഏസി* എന്ന ബോളിവുഡ് ചിത്രത്തിൽ ഒരു ചെറിയ വേഷം ചെയ്തുകൊണ്ട് ചലച്ചിത്രരംഗത്തേക്കു പ്രവേശിച്ചു.

2009-ൽ പുറത്തിറങ്ങിയ *[[അന്താഹീൻ]]* എന്ന ബംഗാളി ചിത്രത്തിലും *[[സമാന്തർ]]* എന്ന മറാഠി ചിത്രത്തിലും പ്രധാന വേഷങ്ങൾ കൈകാര്യം ചെയ്തു. 2015-ൽ പുറത്തിറങ്ങിയ *[[ബദ്ലാപ്പൂർ]]*, *[[ഹണ്ടർ]]*, *[[മാഞ്ചി - ദ മൗണ്ടൻ മാൻ]]* എന്നീ ചിത്രങ്ങളിൽ സഹനായികയായി. 2016-ൽ പുറത്തിറങ്ങിയ *[[ഫോബിയ (ചലച്ചിത്രം)|ഫോബിയ]]*, *[[പാർച്ച്ഡ്]]* എന്നീ ചിത്രങ്ങളിലെ നായികാ കഥാപാത്രങ്ങൾ നിരൂപകശ്രദ്ധ നേടി. രാധികാ ആപ്തേ  നായികയായി അഭിനയിച്ച *[[ലാൽ ബാരി]]* (2014), *[[കബാലി (ചലച്ചിത്രം)|കബാലി]]* (2016) എന്നീ ചിത്രങ്ങൾ പ്രദർശനശാലകളിൽ വലിയ വിജയം നേടിയിരുന്നു. ഫഹദ് ഫാസിൽ നായകനായ
*[[ഹരം (ചലച്ചിത്രം)|ഹരം]]* എന്ന മലയാള ചലച്ചിത്രത്തിലും രാധിക അഭിനയിച്ചിട്ടുണ്ട്.

## ആദ്യകാല ജീവിതം
1985 സെപ്റ്റംബർ 7-ന് മഹാരാഷ്ട്രയിലെ പൂനെയിൽ ഒരു മറാത്തി കുടുംബത്തിലാണ് രാധിക ആപ്തെ ജനിച്ചത്. പൂനെയിലെ ഒരു ന്യൂറോസർജനും സഹ്യാദ്രി ഹോസ്പിറ്റലിന്റെ ചെയർമാനുമായ ഡോ. ചാരുദത്ത് ആപ്തെയാണ് പിതാവ്. പൂനെയിലെ ഫെർഗൂസൻ കോളേജിൽ നിന്നും സാമ്പത്തികശാസ്ത്രത്തിലും ഗണിതശാസ്ത്രത്തിലും ബിരുദം നേടി. പൂനെയിൽ വളരുന്ന സമയത്ത് രോഹിണി ഭട്ടെയുടെ കീഴിൽ 8 വർഷം കഥക് അഭ്യസിച്ചു. നാല് ചലച്ചിത്രങ്ങളിലെ അഭിനയത്തിനുശേഷം ലണ്ടനിൽ പോയ രാധിക അവിടെവച്ച് നൃത്തപരിശീലനം നേടി.

## സ്വകാര്യ ജീവിതം
2011-ൽ ലണ്ടനിൽ വച്ച് രാധിക ആപ്തെ ബെനഡിക്ട് ടെയ്ലറെ പരിചയപ്പെട്ടു. 2013-ൽ ഇവർ തമ്മിലുള്ള വിവാഹം നടന്നു.

## വിവാദങ്ങൾ
ചില ചലച്ചിത്രങ്ങളിൽ
രാധികാ ആപ്തെ നഗ്നയായി അഭിനയിച്ചത് വിവാദമായിട്ടുണ്ട്.
*പാർച്ച്ഡ്*, *ബൊംബാരിയ*, *മാഡ്ലി* എന്നീ ചിത്രങ്ങളിലേതുൾപ്പെടയുള്ള രാധികയുടെ നഗ്നദൃശ്യങ്ങൾ ഇന്റർനെറ്റിലൂടെ പ്രചരിച്ചിരുന്നു.

## ചലച്ചിത്രങ്ങൾ

## ഹ്രസ്വ ചലച്ചിത്രങ്ങൾ

## നാടകങ്ങൾ

## അവലംബം

## പുറംകണ്ണികൾ
* 
* 

വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മറാഠി ചലച്ചിത്രനടിമാർ വർഗ്ഗം:ബംഗാളി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗ് ചലച്ചിത്ര അഭിനേതാക്കൾ
വർഗ്ഗം:ഇന്ത്യൻ നാടക അഭിനേതാക്കൾ
വർഗ്ഗം:1985-ൽ ജനിച്ചവർ
വർഗ്ഗം:സെപ്റ്റംബർ 7-ന് ജനിച്ചവർ
വർഗ്ഗം:മഹാരാഷ്ട്രയിൽ ജനിച്ചവർ
അലക്സാണ്ട്ര ഗിലാനി

ഒരു ഇറ്റാലിയൻ ശാസ്ത്രജ്ഞയായിരുന്നു **അലക്സാണ്ട്ര ഗിലാനി**. ശരീരശാസ്ത്രത്തിലും (anatomy) രോഗനിദാനശാസ്ത്രത്തിലും (pathology) പ്രവർത്തിക്കുന്ന ചരിത്രാധാരത്തിൽ രേഖപ്പെടുത്തിയിട്ടുള്ള ആദ്യ വനിതയാണിവർ. ഗിലാനിയെക്കുറിച്ച് തെളിവുകൾ നൽകുന്ന ചരിത്രരേഖകൾ വളരെ കുറവാണ്. അലക്സാണ്ട്ര കെട്ടുകഥകളിലുള്ളതാണെന്നാണ് ഇന്ന് പരിഗണിക്കുന്നത്. അലക്സാണ്ട്രോ മാഖിയവെല്ലി (1693-1766)യുടെ  കണ്ടുപിടിത്തമാണ് ഈ കെട്ടുകഥയെന്നും പറയപ്പെടുന്നു. അക്കാലത്ത് അനാട്ടമിയെക്കുറിച്ച് അറിയാമായിരുന്ന ഒരു വനിതയുടെ അക്കാലത്തെ മതപരമായ വികാരങ്ങളും മറ്റും കണക്കിലെടുത്ത് അവരുടെ പ്രവർത്തനങ്ങൾ പുറത്തറിയപ്പെടാതെ മാറ്റിയിരിക്കാം എന്നും ചിലർ വിശ്വസിക്കുന്നു. 

## ജീവചരിത്രം
1307-ൽ ഇറ്റാലിയൻ പ്രവിശ്യയിലെ എമിലിയ റൊമാഗ്നയിൽ പെർസികെറ്റോയിലെ സാൻഗിയോവന്നിയിലാണ് അലക്സാണ്ട്ര ജനിച്ചത്. കാലക്രമമനുസരിച്ചുള്ള സംഭവ രേഖാചരിത്രം സൂചിപ്പിക്കുന്നത് അവളുടെ 19-ാമത്തെ വയസ്സിൽ മുറിവ് സെപ്റ്റിക് ആയ കാരണത്താൽ 1326-ൽ ഗിലാനി
മരിച്ചിരിക്കാം. പാശ്ചാത്യലോകം ആദ്യത്തെ വനിതാ അനാട്ടോമിസറ്റ് ആയി അലക്സാണ്ട്ര ഗിലാനിയെ ആഘോഷിക്കപ്പെടുന്നു. ബ്രില്ലിയന്റ് പ്രോസെക്ടർ ആയി ഗിലാനിയെ അംഗീകരിക്കുകയും ചെയ്യുന്നു.  ബൊലോഗ്ന സർവ്വകലാശാലയുടെ മെഡിക്കൽ സ്ക്കൂളിലെ ലോകം അറിയപ്പെടുന്ന പ്രൊഫസർ ആയ മോൻടിനോ ഡെ ലിയുസിയുടെ അസിസ്റ്റന്റ് സർജനായി പ്രവർത്തിച്ചിരുന്നു. 1316 -ൽ മോഡേൺ അനാട്ടമിയുടെ പിതാവ് എന്ന് പറയപ്പെടുന്ന മോൻടിനോ ഡെ ലിയുസി പ്രസിദ്ധീകരിച്ച സെമിനൽ ടെക്സ്റ്റിൽ നിന്നാണ് ഈ വിവരം ലഭിച്ചത്. 
## അവലംബം

വർഗ്ഗം:1307-ൽ ജനിച്ചവർ
വർഗ്ഗം:1326-ൽ മരിച്ചവർ
വർഗ്ഗം:മാർച്ച് 26-ന് മരിച്ചവർ
സാറാ ബെന്നറ്റ്

ഒരു ബ്രിട്ടീഷ് വിഷ്വൽ ഇഫക്ട്സ് ആർട്ടിസ്റ്റ് ആണ് **സാറ ബെന്നെറ്റ്**. ഹാരി പോട്ടർ ആന്റ് ദ ചേമ്പർ ഓഫ് സീക്രട്ട്സ്് (2002), ഹാരി പോട്ടർ ആൻറ് ദ പ്രിസണർ ഓഫ് അസ്കബാൻ (2004), ഹാരി പോട്ടർ ആന്റ് ദ ഗോബ്ലെറ്റ് ഓഫ് ഫയർ (2005), ഡോക്ടർ ഹു (2005), മെർലിൻ (2008), ജോനാഥൻ സ്ട്രേഞ്ച് & മിസ്റ്റർ നോറെൽ (2009), സ്കെല്ലിഗ് (2009), ദി മാർഷിയൻ (2015), എക്സ് മെഷീന (2015) എന്നീ ചിത്രങ്ങളിലെ അവരുടെ വിഷ്വൽ‌ എഫക്ടുകൾ ശ്രദ്ധേയങ്ങളായിരുന്നു.

2016ൽ എക്സ് മെഷിന എന്ന ചിത്രത്തിലെ പ്രവർത്തനത്തിന്  ബെസ്റ്റ് വിഷ്വൽ എഫക്റ്റ്സ്് വിഭാഗത്തിൽ ബെന്നറ്റ് ഒരു അക്കാദമി അവാർഡും നേടിയിരുന്നു. ഈ അവാർഡ് അവർ ആൻഡ്രൂ വൈറ്റ്ഹസ്റ്റ്, പോൾ നോറിസ്, മാർക്ക് വില്യംസ് ആർഡിംഗ്ടൺ എന്നിവരുമായി പങ്കിട്ടു.

## അവലംബം


## പുറം കണ്ണികൾ
*
ഹാഡിസാടൗ മണി

[ലഘുചിത്രം|2009 -ൽ മണി [ഹിലരി ക്ലിന്റൺ|ഹിലാരി ക്ലിന്റനേയും അമേരിക്കൻ പ്രഥമവനിത മിഷേൽ ഒബാമയെയും സന്ദർശിച്ചപ്പോൾ.]]
നൈജറിൽ നിന്നുമുള്ള ഒരു മനുഷ്യാവകാശപ്രവർത്തകയാണ് **ഹാഡിസാടൗ മണി (Hadizatou Mani).** (ജനനം 1984). നിയമത്തിന്റെ പിൻബലത്തോടെ അവർ അവരെത്തന്നെ അടിമത്തത്തിൽ നിന്നും മോചിപ്പിക്കുകയുണ്ടായി.

## ജീവിതം
1984 -ൽ നൈജറിലാണ് മണി ജനിച്ചത്. 12 ആം വയസ്സിൽ 500 ഡോളറിന് മണിയെ അടിമയായി വിറ്റു. 2003 മുതൽ നൈജറിൽ അടിമവ്യാപാരം നിയമവിരുദ്ധമാണ്. ഇന്നും പലതരത്തിൽ അടിമത്തം അവിടെ നിലനിൽക്കുന്നുണ്ട്. തന്റെ യജമാനനുവേണ്ടി അടിമപ്പണി എടുക്കേണ്ടിവന്ന മണിക്ക് അയാളിൽ മൂന്നു കുട്ടികളും ഉണ്ടായി. അവർ തന്റെ ഭാര്യയാണെന്നും അടിമയല്ലെന്നും യജമാനൻ അവകാശപ്പെടുകയും അവർ മറ്റൊരാളെ വിവാഹം കഴിച്ചപ്പോൾ അവരിൽ ദ്വിഭർതൃത്തം ആരോപിക്കുകയും ചെയ്തു. ഇതിനായി ആറുമാസത്തേക്ക് ജയിലിൽ അയയ്ക്കപെട്ട അവർക്ക് അവിടെനിന്നും നിയമപരമായി കേസ് നേരിടാൻ അവസരം ലഭിച്ചു.

അതിൽ വിജയിച്ച മണിക്ക് 20000 ഡോളർ നഷ്ടപരിഹാരമായി ലഭിക്കുകയും ഇവരെ 2009 ലെ അന്താരാഷ്ട്രസുധീരവനിതാപുരസ്കാരത്തിനു തെരഞ്ഞെടുക്കുകയും ചെയ്തു മണി ടൈം മാഗസിന്റെ 2009 -ലെ ലോകത്തെ 100 സ്വാധീനമുള്ള വ്യക്തികളിലൊരാളായി തെരഞ്ഞെടുക്കപ്പെടുകയും ചെയ്തു.

## അവലംബം

വർഗ്ഗം:1984-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ധീരതയ്ക്കുള്ള അന്താരാഷ്ട്ര വനിതാ പുരസ്കാരം ലഭിച്ചവർ
സുവർണ്ണ അരി

ബീറ്റാ-കരോട്ടിൻ നിർമ്മാണത്തിനായി നെൽച്ചെടിയിലെ സ്വാഭാവികമായ ഉത്പാദനപ്രക്രിയയിൽ(Bio synthetic pathway)ജനിതകമായി വ്യതിചലനം വരുത്തി സാദ്ധ്യമാക്കിയ ഭക്ഷ്യവസ്തുവാണ് **സുവർണ്ണ അരി** (*Golden Rice*). ഏഷ്യൻ രാജ്യങ്ങളിലെ പ്രധാന ഭക്ഷണധാന്യമായ അരിയിൽ  ജീവകം എ യുടെ കുറവ് നികത്തുവാൻ ഇത് ഒരു പരിഹാരമാകുമെന്നു  കരുതപ്പെട്ടിരുന്നു. .ഫൈറ്റോയിൻ സിന്തേസ്, ലൈക്കോപിൻ ബീറ്റാ സൈക്ലേസ്,ഫൈറ്റോയിൻ ഡീസാറ്റുറേസ് എന്നീ മൂന്നു തരം രാസാഗ്നികളെ ഇതുമായി ബന്ധപ്പെട്ട് ഗവേഷകർ ഉപയോഗിച്ചിരുന്നു. അരിയുടെ സ്വർണ്ണവർണ്ണത്തിനു കാരണമാകുന്ന വർണ്ണവസ്തുവാണ് ലൈക്കോപിൻ.സുവർണ്ണ അരിയുടെ പോഷകമൂല്യം ആദ്യ പരീക്ഷണങ്ങളിൽ തീരെ കുറവായിരുന്നു. അതിനാൽ  സിൻജെന്റ് കമ്പനിയിലെ ഗവേഷകർ 2005 ൽ ചോളത്തിൽ നിന്നുള്ള  ഫൈറ്റോയിൻ സിന്തേസ്  കൂട്ടിച്ചേർത്ത് ബീറ്റാ കരോട്ടിന്റെ വർദ്ധനവിനുശ്രമിച്ചിരുന്നു.ഗോൾഡൻ റൈസ് -2 എന്നാണ് ഇത് അറിയപ്പെട്ടത്. ഈ ഇനത്തിൽ 23 ശതമാനം ബീറ്റാ കരോട്ടിന്റെ സാന്നിദ്ധ്യം ഗവേഷകർ അവകാശപ്പെട്ടിരുന്നു.മറ്റ് നെല്ലിനങ്ങളുമായി കൂട്ടിച്ചേർത്ത് ഗുണമേന്മ വർദ്ധിപ്പിക്കാനും ശ്രമങ്ങൾ നടക്കുന്നു.

## അവലംബം


## പുറംകണ്ണികൾ
* Golden Rice Project
* The Philippines Rice Research Institute - Golden Rice Questions and Answers 
* Grains of delusion: golden rice seen from the ground: joint report by Biothai (Thailand), Cedac (Cambodia), DRCSC (India), Grain, Masipag (Philippines), Pan-Indonesia and Ubinig (Bangladesh)
* "Golden Rice: Fool’s gold or golden opportunity?"

വർഗ്ഗം:അരി
വർഗ്ഗം:ജനിതകമാറ്റം വരുത്തിയ വിളകൾ
വെറോണിക്ക സിമോഗൺ

സ്ത്രീകളുടെ അവകാശങ്ങൾക്കായും അക്രമങ്ങൾക്കെതിരെയും പ്രവർത്തിക്കുന്ന, പാപുവ ന്യൂ ഗിനിയയിൽ നിന്നുമുള്ള ഒരു മനുഷ്യാവകാശപ്രവർത്തകയാണ് **വെറോണിക്ക സിമോഗൺ** (**Veronica Simogun)**(ജനനം 1962) 2017 -ൽ ഇവർക്ക് അന്താരാഷ്ട്ര സുധീരവനിതാപുരസ്കാരം ലഭിക്കുകയുണ്ടായി.

## ജീവിതം
1962 -ൽ വേവക്കിലാണ് സിമോഗൺ ജനിച്ചത്. വൈമാനിക സർട്ടിഫിക്കറ്റ് നേടിയ അവർ ആറു വർഷം വൈമാനിക രംഗത്ത് പ്രവർത്തിച്ച് തന്റെ ഗ്രാമമായ ഉറിപ്പിൽ തിരിച്ചെത്തി തന്റെ തദ്ദേശസമൂഹത്തിന്റെ ഉന്നമനത്തിനായി പ്രവർത്തിച്ചു. സ്ത്രീകൾക്കെതിരെയുള്ള അക്രമങ്ങൾക്കെതിരെ പോരാടി.

2017 -ൽ വേറോണിക്കയ്ക്ക് അന്താരാഷ്ട്ര സുധീരവനിതാപുരസ്കാരം ലഭിച്ചു.

## അവലംബം

വർഗ്ഗം:ധീരതയ്ക്കുള്ള അന്താരാഷ്ട്ര വനിതാ പുരസ്കാരം ലഭിച്ചവർ
വർഗ്ഗം:1962-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
സുഷമ വർമ

ഒരു ഇന്ത്യൻ വനിതാ ക്രിക്കറ്റ് താരമാണ് **സുഷമ വർമ** (ജനനം: 3 നവംബർ 1992). നിലവിൽ ഇന്ത്യൻ വനിതാ ക്രിക്കറ്റ് ടീമിലെ വിക്കറ്റ്കീപ്പറും വലംകൈ ബാറ്റ്സ്‌വുമണുമാണ് സുഷമ വർമ. 

2017ലെ വനിതാ ക്രിക്കറ്റ് ലോകകപ്പിനു ശേഷം ഹിമാചൽ പ്രദേശിന്റെ മുഖ്യമന്ത്രി വീരഭദ്ര സിങ് സുഷമ വർമയ്ക്ക് പോലീസ് ഡെപ്യൂട്ടി സൂപ്രണ്ട് ജോലി വാഗ്ദാനം ചെയ്തിരുന്നു.

## പ്രാദേശിക മത്സരങ്ങൾ
ഹിമാചൽ പ്രദേശ് ക്രിക്കറ്റ് അസോസിയേഷനു വേണ്ടിയാണ് ആദ്യമായി കളിച്ചത്. 2011ലെ ദേശീയ വനിതാ ക്രിക്കറ്റ് ടൂർണമെന്റിൽ ഹിമാചൽ ടീമിന്റെ ക്യാപ്റ്റനായിരുന്നു. ഈ ടൂർണമെന്റിൽ ഹിമാചൽ പ്രദേശ് രണ്ടാം സ്ഥാനം കരസ്ഥമാക്കി. ഹിമാചൽ പ്രദേശിൽ നിന്നും അന്താരാഷ്ട്ര വനിതാ ക്രിക്കറ്റ് മത്സരങ്ങളിൽ കളിച്ച ആദ്യ വനിതയാണ് സുഷമ വർമ. 

ഫസ്റ്റ് ക്ലാസ് മത്സരങ്ങളിൽ റെയിൽവേസിനു വേണ്ടി കളിച്ചിട്ടുണ്ട്. ഇന്ത്യൻ വ‌നിതാ ക്രിക്കറ്റ് ടീം ക്യാപ്റ്റൻ മിതാലി രാജ്, ഹർമൻപ്രീത് കൗർ, പൂനം റൗത്ത് എന്നിവരോടൊപ്പം ഈ ടീമിൽ സുഷമ വർമ കളിച്ചിരുന്നു. 
## അന്താരാഷ്ട്ര ക്രിക്കറ്റ്
2017 ലെ വനിതാ ക്രിക്കറ്റ് ലോകകപ്പിൽ ഫൈനലിലെത്തിയ ഇന്ത്യൻ ടീമിലെ അംഗമായിരുന്നു സുഷമ വർമ. ലോകകപ്പ് ഫൈനലിൽ ഇന്ത്യ ഇംഗ്ലണ്ടിനോട് 9 റണ്ണുകൾക്ക് പരാജയപ്പെട്ടു.
## അവലംബം

## പുറം കണ്ണികൾ
* 
* 

വർഗ്ഗം:ഇന്ത്യൻ വനിതാ ക്രിക്കറ്റ് കളിക്കാർ
വർഗ്ഗം:1992-ൽ ജനിച്ചവർ
ശകുന്തള പരഞ്ച്പൈ

**ശകുന്തള പരഞ്ച്പൈ** ഇന്ത്യൻ എഴുത്തുകാരിയും സാമൂഹ്യപ്രവർത്തകയുമായിരുന്നു. 1958–64 വരെ മഹാരാഷ്ട്രയുടെ ലെജിസ്ലേറ്റിവ് കൗൺസിൽ അംഗവും 1964–70 വരെ രാജ്യസഭാംഗവുമായിരുന്നു. 1938 മുതൽ നടത്തി വന്നിരുന്ന കുടുംബാസൂത്രണത്തിലെ പ്രവർത്തനങ്ങൾക്ക് ഗവൺമെന്റ് ഓഫ് ഇന്ത്യ പത്മഭൂഷൺ നല്കി ആദരിച്ചിരുന്നു. അടുത്തകാലത്ത് മഹാരാഷ്ട്രയിൽ ജനസംഖ്യയിലുണ്ടായ കുറവ് ശകുന്തളയുടെ ദീർഘകാല പ്രയത്നത്തിന്റെ ഫലമാണ്. 

## ജീവചരിത്രം
1944–1947വരെ ആസ്ട്രേലിയയുടെ ഇന്ത്യൻ ഹൈക്കമാൻഡ് കമ്മീഷണറും, ഇന്ത്യയിലെ ആദ്യത്തെ സീനിയർ വ്രാങ്ലർ ആയ സർ ആർ.പി.പരഞ്ച്പൈയുടെ
പുത്രിയായിരുന്നു ശകുന്തള.  കേംബ്രിഡ്ജിലെ ന്യൂൺഹം കോളേജിൽനിന്നും മാത്തമാറ്റിക്കൽ ട്രിപോസ് നേടുകയും 1929-ൽ അവിടെ നിന്ന് തന്നെ ബിരുദമെടുക്കുകയും ചെയ്തു.1930-ൽ ലണ്ടൻ സർവ്വകലാശാലയിൽ നിന്ന് എഡ്യൂക്കേഷൻ ഓഫ് ഡിപ്ലോമ നേടുകയും ആ വർഷം തന്നെ സ്വിസർലണ്ടിലെ ജനീവയിൽ ഇന്റർനാഷണൽ ലേബർ ഓർഗനൈസേഷനിൽ പ്രവർത്തിക്കുകയും ചെയ്തു. 1930-1940 നുമിടയിൽ കുറച്ച് മറാത്തിയിലും ഹിന്ദി സിനിമകളിലും അഭിനയിച്ചതിൽ വി. ശാന്താറാമിന്റെ സാമൂഹിക ക്ലാസിക് സിനിമയായ *ദുനിയ ന മാനെ* ശകുന്തളയുടെ പ്രശസ്ത ചലച്ചിത്രമായിരുന്നു. മറാത്തിയിൽ ധാരാളം നാടകങ്ങളും എഴുതിയിട്ടുണ്ട്. മറാത്തി കഥയെ അടിസ്ഥാനപ്പെടുത്തി ശകുന്തള നിർമ്മിച്ച ഹിന്ദിയിലെ കുട്ടികൾക്കുള്ള ചലച്ചിത്രം *യെ ഹെ ചക്കഡ് ബക്കഡ് ബംബെ ഹോ* 2003-ൽ റിലീസു ചെയ്യുകയുണ്ടായി

## സിനിമകൾ

* ഗംഗ മയ്യ (1955)
* ലോക്ഷാഹിർ റാം ജോഷി (1947)
* രാംശാസ്ത്രി(1944)
* ജവാനി കാ രംഗ്(1941)
* പൈസ(1941)
* സ്ത്രീ (1938)
* ദുനിയാ നാ മാനെ (1937)
* ജീവൻ ജ്യോതി (1937)
* കുങ്കു (1937)
* സുൽത്താനാ ചാന്ദ് ബിവി (1937)
* ബഹദൂർ ബേട്ടി (1935)
* കാളി വാഗാൻ (1935)
* ടൈപ്പിസ്റ്റ് ഗേൾ (1935)
* ഭക്ത പ്രഹ്ലാദ്(1934)
* ഭെഡി രാജ്കുമാർ (1934)
* പാർത്ഥകുമാർ (1934)
* സൈരന്ധ്രി (1933)

## ആതർഷിപ്
* Three years in Australia, (English), Poona, 1951.
* Sense and nonsense. (English), New Delhi, Orient Longman, 1970.http://www.worldcatlibraries.org/search?q=au%3AShakuntala+Paranjpye&qt=hot_author
* Kāhi Āmbat, Kāhi Goad, (Marathi), Pune, Śrīvidyā Prakāshan, 1979.
* Desh-Videshichyā Lok-Kathā, (Marathi)

## അവലംബം

## പുറത്തേയ്ക്കുള്ള കണ്ണികൾ
* 

വർഗ്ഗം:1906-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:മറാഠി സാഹിത്യകാരന്മാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
തിരുഷ് കാമിനി

ഇന്ത്യൻ ദേശീയ വനിതാ ക്രിക്കറ്റ് ടീമംഗമാണ് **തിരുഷ് കാമിനി** (ജനനം: ജൂൺ 30 1990). ഇന്ത്യൻ ദേശീയ വനിതാ ക്രിക്കറ്റ് ടീമിനുവേണ്ടി 38 അന്താരാഷ്ട്ര ഏകദിന മത്സരങ്ങൾ കളിച്ചിട്ടുണ്ട്. 
## ക്രിക്കറ്റ് മത്സരങ്ങൾ
1990 ജൂൺ 30ന് മദ്രാസിൽ ജനിച്ചു. ആറാം വയസ്സു മുതൽ അച്ഛന്റെ ശിക്ഷണത്തിൽ ക്രിക്കറ്റ് കളിച്ചുതുടങ്ങി. 8-ാം വയസ്സിൽ 16 വയസ്സിനു താഴെയുള്ളവരുടെ തമിഴ്നാട് ക്രിക്കറ്റ് ടീമിൽ കളിച്ചു. 15-ാം വയസ്സിൽ പാകിസ്താനെതിരെ കളിച്ച 21 വയസ്സിനു താഴെയുള്ളവരുടെ ഇന്ത്യൻ ദേശീയ വനിതാ ക്രിക്കറ്റ് ടീമിൽ അംഗമായിരുന്നു. ഈ മത്സരത്തിലെ താരമായി തിരഞ്ഞെടുക്കപ്പെട്ടു. 16-ാം വയസ്സിൽ ഇന്ത്യൻ ദേശീയ ടീമിനെ പ്രതിനിധീകരിച്ച് കളിച്ചു. ആദ്യത്തെ ടൂർണമെന്റിലെ താരമായി തിരഞ്ഞെടുക്കപ്പെട്ടു. 2007ൽ അലൻ ബോർഡർ ഗവാസ്കർ സ്കോളർഷിപ്പ് കരസ്ഥമാക്കി ഓസ്ട്രേലിയയിലെ ബ്രിസ്ബേനിലെ സെന്റർ ഓഫ് എക്സലൻസിൽ പരിശീലനം നേടി. 

ബി.സി.സി.ഐയുടെ പ്ലെയർ ഓഫ് ദി ഇയർ മൂന്നു പ്രാവശ്യം കരസ്ഥമാക്കി ഒരേയൊരു വനിതാ ക്രിക്കറ്റ് താരമാണ് തിരുഷ് കാമിനി. 2007-2008 സീസണിൽ ജൂനിയർ പ്ലെയർ ഓഫ് ദി ഇയർ, 2009-2010 സീസണിൽ സീനിയർ പ്ലെയർ ഓഫ് ദി ഇയർ, 2012-2013 സീസണിൽ സീനിയർ പ്ലെയർ ഓഫ് ദി ഇയർ എന്നീ പുരസ്കാരങ്ങൾ സ്വന്തമാക്കി. 

2013ലെ വനിതാ ലോകകപ്പിൽ വെസ്റ്റ് ഇൻഡീസിനെതിരെ സെഞ്ച്വറി നേടി. ഈ മത്സരത്തിൽ 146 പന്തുകളിൽ നിന്നും 100 റണ്ണുകൾ നേടി ലോകകപ്പ് മത്സരത്തിൽ കൂടുതൽ റണ്ണുകൾ നേടിയ ഇന്ത്യൻ വനിതാ താരമെന്ന റെക്കോർഡ് സ്വന്തമാക്കി. 2014ൽ ദക്ഷിണാഫ്രിക്കയ്ക്കെതിരെ നടന്ന ടെസ്റ്റ് മത്സരത്തിൽ 430 പന്തുകളിൽ നിന്നും 192 റണ്ണുകൾ നേടി. 2017ലെ ലോകകപ്പ് മത്സരത്തിൽ അയർലൻഡിനെതിരെ നേടിയ 113 റൺസാണ് ഏകദിന ക്രിക്കറ്റിലെ തിരുഷ് കാമിനിയുടെ ഉയർന്ന സ്കോർ. നിലവിൽ ബി.സി.സി.ഐയുടെ ഗ്രേഡ് എ ക്രിക്കറ്റ് താരമാണ്. 

വനിതകളുടെ ക്രിക്കറ്റ് ചരിത്രത്തിൽ ഫീൽഡിങ് തടസ്സപ്പെടുത്തൽ വഴി പുറത്തായ ഒരേയൊരു ബാറ്റ്സ്‌വുമണാണ് തിരുഷ് കാമിനി. 
## വ്യക്തിജീവിതം
പിതാവായ ദിക്ഷ്വശങ്കർ ആയിരുന്നു ആദ്യത്തെ പരിശീലകൻ. തമിഴ്നാട് ഹോക്കി ടീമംഗമായിരുന്ന ദിക്ഷ്വശങ്കർ, ഒളിമ്പ്യൻ വാസുദേവൻ ഭാസ്ക്കരനോടൊപ്പം കളിച്ചിട്ടുണ്ട്. 

സേക്രട്ട് ഹാർട്ട് ചർച്ച് പാർക്ക് സ്കൂളിൽ നിന്നും പ്രാഥമിക വിദ്യാഭ്യാസം പൂർത്തിയാക്കിയ തിരുഷ് കാമിനി ചെന്നൈയിലെ വൈഷ്ണവ് വനിതാ കോളേജിൽ നിന്നും ബിരുദം കരസ്ഥമാക്കി. 

നിലവിൽ ദക്ഷിണ റെയിൽവേയിലെ ഉദ്യോഗസ്ഥയാണ്. റെയിൽവേസ് ടീമിനു വേണ്ടിയും കളിച്ചിട്ടുണ്ട്. 
## പുരസ്കാരങ്ങൾ
*2007-2008 സീസണിലെ ബി.സി.സി.ഐ ജൂനിയർ പ്ലെയർ ഓഫ് ദി ഇയർ
*2009-2010 സീസണിലെ ബി.സി.സി.ഐ സീനിയർ പ്ലെയർ ഓഫ് ദി ഇയർ
*2012-2013 സീസണിലെ ബി.സി.സി.ഐ സീനിയർ പ്ലെയർ ഓഫ് ദി ഇയർ
## പ്രധാന ടീമുകൾ
*ഇന്ത്യൻ വുമൺ
*ഇന്ത്യ ബ്ലൂ
*ഇന്ത്യ റെഡ്
*ഇന്ത്യ അണ്ടർ 21
*ഇന്ത്യൻ റെയിൽവേസ്
*തമിഴ് നാട് 
## അവലംബം


## പുറം കണ്ണികൾ
* Thirush Kamini at Cricbuzz
* Thirush Kamini at ESPN Cricinfo
* Thirush Kamini  Stats at ICC Cricket

വർഗ്ഗം:ഇന്ത്യൻ വനിതാ ക്രിക്കറ്റ് കളിക്കാർ
വർഗ്ഗം:1990-ൽ ജനിച്ചവർ
അജ്ഞലി പവാർ

**അജ്ഞലി പവാർ** മഹാരാഷ്ട്രയിലെ പൂനയിലുള്ള നൺ-ഗവൺമെന്റൽ ഓർഗനൈസേഷൻ (NGO) പ്രസിഡന്റാണ്. ശിശു സംരക്ഷണത്തെ സംബന്ധിച്ചുവരുന്ന പ്രശ്നപരിഹാരപ്രവർത്തനമാണ് നടത്തിവരുന്നത്.  പ്രീത് മന്ദിർ അഡോപ്ക്ഷൻ കേസിൽ അജ്ഞലി വലിയ ഒച്ചപ്പാടുണ്ടാക്കിയിരുന്നു. ഹെയിൻസിന് മാതാപിതാക്കളെ കണ്ടുപിടിക്കാനും സഹായിച്ചിരുന്നു. പുതിയ ഒരുനിയമം വരുന്നതുവരെ ഇന്റർ കൗണ്ടി അഡോപ്ക്ഷൻ നിർത്തിവയ്ക്കാനായി സുപ്രീം കോടതിയിൽ കേസ് ഫയൽ ചെയ്തു. 

## അവലംബം

## External links
* Against Child Trafficking (Official website)
വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
ചെന്തൊട്ടി

ഹിമാലയൻ നെറ്റിൽ അല്ലെങ്കിൽ നീലഗിരി നെറ്റിൽ എന്നു സാധാരണ അറിപ്പെടുന്ന **ചെന്തൊട്ടി**  നേപ്പാളിലും ഇന്ത്യയിലെ ഹിമാലയപ്രദേശത്തും ചൈനയുടെ പലഭാഗങ്ങളിലും വ്യാപകമായി കാണപ്പെടുന്ന ഒരു കുറ്റിച്ചെടിയാണ്..  വഎ ഉയരമുള്ള പ്രദേശങ്ങളിൽ ഇതു വളരുന്നു. ചോലരാജൻ ശലഭ-ലാർവകളുടെ ഭക്ഷണസസ്യമാണ് ഇത്.

## നാടൻ പേരുകൾ
ആനക്കൊടിത്തൂവ, ആനച്ചെന്തൊട്ടി, കുറ്റിത്തൂവ എന്നെല്ലാം പേരുകളുണ്ട്.
* *Sishond* in Kumaoni language
* *Kandeli* in Garhwali language
* 'Nepalese allo

## ഉപയോഗങ്ങൾ
ചെന്തൊട്ടിയുടെ പരമ്പരാഗത ഉപയോക്താക്കൾ നേപ്പാളിലുടനീളമുള്ള ഗുരുങ്, മഗർ, റായ്, തമാംഗ് ആളുകൾ ഉൾപ്പെടെയുള്ള വംശീയ വിഭാഗങ്ങളാണ്. ഇതിന്റെ ഉൽപ്പന്നങ്ങൾ ഗുരുങ്ങുകൾക്കും റായികൾക്കും സാംസ്കാരികമായി പ്രധാനമാണ് ഇത് വാണിജ്യപരവും മതേതരവുമായ ആവശ്യങ്ങൾക്കായും വിൽക്കുന്നു. ചെടിയുടെ ഫൈബർ ഇതര ഉപയോഗങ്ങളിൽ കാലിത്തീറ്റയായും ഇന്ധനമായും ജൈവവേലിയായും പരമ്പരാഗത മരുന്നുകളിലും ഉപയോഗിക്കുന്നു. ഇതിന്റെ നാര് വളരെ വഴക്കമുള്ളതും ഉയർന്ന ദൃഢതയുള്ളതുമാണ്, ഇത് വസ്ത്രങ്ങളും ബാഗുകളും മുതൽ ഫ്ലോർ മാറ്റുകളും കയറും വരെയുള്ള നിരവധി കാര്യങ്ങൾക്ക് ഉപയോഗിക്കാനാവും. ചെന്തോട്ടിയിൽ നിന്ന് ഉണ്ടാക്കുന്ന നാരുകൾ പൂർണമായും ബയോഡീഗ്രേഡബിൾ ആണ്.

## ചിത്രശാല

Girardinia diversifolia (8071156699).jpg
Girardinia diversifolia 10.JPG
Girardinia diversifolia 2.jpg
Girardinia diversifolia (9967938745).jpg|Inflorescence
Girardinia diversifolia 02.JPG|Fruits
Girardinia diversifolia (1658321496).jpg
Girardinia diversifolia seeds, by Omar Hoftun.jpg|Seeds


## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:Flora of Nepal
വർഗ്ഗം:Urticaceae
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സഞ്ജീവനി (ഗായിക)

**സഞ്ജീവനി** ഇന്ത്യൻ പിന്നണിഗായികയാണ്. കരീബ് എന്ന ഹിന്ദി സിനിമയിലെ *ചോരി ചോരി നസരയിൻ മിലി.... *എന്നുതുടങ്ങുന്ന ഗാനത്തിലൂടെയാണ് കൂടുതലും അറിയപ്പെടുന്നത്.

## വ്യക്തി ജീവിതം
സഞ്ജീവനി ഒരു അക്കാഡമിഷ്യൻസ് കുടുംബത്തിലാണ് ജനിച്ചത്. അവളുടെ പിതാവ് സംസ്കൃത പ്രൊഫസറും മഹാരാഷ്ട്ര ഗവൺമെന്റിന്റെ  എഡ്യൂക്കേഷൻ ഡയറക്ടറും ആയിരുന്നു. മാതാവ് വിരമിച്ച ഇംഗ്ലീഷ് പ്രൊഫസറും ആയിരുന്നു. സഞ്ജീവനിയ്ക്ക് ഒരു മുതിർന്ന സഹോദരിയും ഒരു സഹോദരനുമുണ്ട്. കോമേഴ്സിൽ മാസ്റ്റർ ബിരുദവും മാസ് കമ്മ്യൂണിക്കഷനിൽ ഡിപ്ലോമയുമുള്ള സഞ്ജീവനി മ്യൂസിക്കിൽ സംഗീതവിശാരദും എടുത്തിട്ടുണ്ട്.
## സിനിമകൾ

## അവലംബം

## പുറത്തേയ്ക്കുള്ള കണ്ണികൾ
*
*Official website of Sanjeevani

വർഗ്ഗം:ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:നേപ്പാളി ചലച്ചിത്രപിന്നണിഗായകർ
വർഗ്ഗം:1970-ൽ ജനിച്ചവർ
മേരി ഷൈല

1973-ൽ പുറത്തിറങ്ങിയ കാറ്റുവിതച്ചവൻ എന്ന മലയാള സിനിമയിലെ ***"വാഴ്ത്തുന്നു ദൈവമേ നിൻ മഹത്ത്വം"*** എന്ന ഒറ്റ പാട്ടുകൊണ്ട് മലയാള സിനിമയിൽ അറിയപ്പെട്ട ഗായികയാണ് **ഷൈല** എന്ന **മേരി ഷൈല. ** അക്കാലത്ത് മലയാളസിനിമയിലെ ക്രിസ്തീയ ഭക്തിഗാനങ്ങളിൽ ഏറ്റവും ശ്രദ്ധിക്കപ്പെട്ട ഈ ഗാനം പിന്നീട് കേരളത്തിലെ ക്രിസ്ത്യൻ പള്ളികളിൽ പ്രാർത്ഥനാഗീതമായി സ്വീകരിക്കപ്പെട്ടു. തന്റെ ഇരുപതാമത്തെ വയസ്സിൽ പാടിയ ആ ഒരു ഗാനത്തോടുകൂടി സിനിമാരംഗം വിട്ട മേരി ഇപ്പോൾ ബംഗളൂരുവിൽ ലിംഗരാജപുരത്ത് ജീവിക്കുന്നു.

## ജീവിത രേഖ
ബർമയിൽ നിന്നും ചെന്നൈയിൽ കുടിയേറിയ ഒരു തമിഴ് കുടുംബത്തിലാണ് ഷൈലയുടെ ജനനം. ചെറുപ്പം മുതലേ റേഡിയോയുടെ ആരാധിക. ലതാ മങ്കേഷ്‌കറുടെ പാട്ടുകൾ കേട്ട് മനഃപാഠമാക്കുകയായിരുന്നു അന്നത്തെ പ്രധാന ഹോബി. പിൽക്കാലത്ത് ചെന്നൈ ആൾവാർപേട്ടിലെ എൽഡാംസ് റോഡിൽ പ്രവർത്തിച്ചിരുന്ന ക്രിസ്ത്യൻ ആർട്‌സ് ആൻഡ് കമ്മ്യൂണിക്കേഷൻ സർവീസസിലെ ഒരു സ്ഥിരം ഗായികയായി മാറിയ ഷൈല ഈ മിഷനറിക്കുവേണ്ടി ആദ്യം സ്റ്റേജിൽ പാടിയതും ലതയുടെ പാട്ടുകൾ ആണ്. ക്രിസ്ത്യൻ ആർട്സിൽ വന്ന ശേഷമാണ് ഷൈല മേരി ഷൈലയാകുന്നത്. ഷൈലയുടെ ചേച്ചി വിമല 1960കളിൽ തന്നെ സിനിമയിൽ നർത്തകിയായി പ്രവർത്തിച്ചിരുന്നു. മിഷനറിയിലെ സഹപ്രവർത്തകൻ സതീഷിനെയാണ് ഇവർ വിവാഹം ചെയ്തത്. സുകന്യ, സഞ്ജന, ശരണ്യ എന്നിവർ മക്കളാണ്.

## ചലച്ചിത്രഗാനരംഗത്ത്‌
ക്രിസ്ത്യൻ ആർട്‌സ് ആൻഡ് കമ്മ്യൂണിക്കേഷൻ സർവീസസ്  സിനിമാ നിർമ്മാണ മേഖലയിലേക്ക് കാറ്റുവിതച്ചവനിലൂടെ ആദ്യമായി തുടക്കം കുറിച്ചപ്പോൾ മേരിക്കും അതിൽ പാടാൻ അവസരം ലഭിച്ചു. പക്ഷെ, മലയാളം അത്ര വശമില്ലാതിരുന്ന മേരിക്ക് പൂവച്ചൽ ഖാദർ എഴുതി പീറ്റർ-റൂബൻ എന്നിവർ ചിട്ടപ്പെടുത്തിയ ഈ ഗാനം പഠിച്ചെടുക്കുക അത്ര എളുപ്പമായിരുന്നില്ല. എന്നാൽ, മേരിയെക്കൊണ്ട് ഈ സിനിമയിൽ പാടിക്കണം എന്നുള്ള ഈ സിനിമയുടെ സംവിധായകനായ സുവിയുടെ നിർബന്ധബുദ്ധിയും ഗായകൻ ജെ.എം രാജുവിന്റേയും പൂവച്ചൽ ഖാദറിന്റെയും സിനിമയുടെ അസിസ്റ്റന്റ് ഡയറക്ടർ ജെ.സി. ജോർജ്ജിന്റെയും സഹകരണങ്ങളും മേരിക്ക് തുണയായെത്തി. ഇവർ മൂന്നുപ്പേരും കൂടി രണ്ടുദിവസം മുഴുവൻ എടുത്താണ് മേരിയെ ഈ ഗാനത്തിന്റെ മലയാളം ഉച്ചാരണം പഠിപ്പിച്ചത്. തുടർന്ന്, സിനിമ പുറത്തിറങ്ങിയപ്പോൾ സിനിമയേക്കാൾ കൂടുതൽ ശ്രദ്ധിക്കപ്പെട്ടതും ഇവർ പാടിയ ഈ ഗാനമായിരുന്നു. ഈ ഗാനത്തിലെ "നീയെന്റെ പ്രാർത്ഥന കേട്ടു... നീയെന്റെ മാനസം കണ്ടു..." എന്നീ വരികൾ ഇന്നും പോപ്പുലറാണ്. എന്നാൽ, ഈ ഒരു ഗാനത്തോടുകൂടി സിനിമാരംഗം വിട്ട ഇവർ 1970കളുടെ അവസാനത്തോടെ മിഷനറിയിലെ സഹപ്രവർത്തകൻ സതീഷിനെ വിവാഹം ചെയ്തതോടുകൂടി ഒരു അജ്ഞാത വാസത്തിലേക്ക് കടക്കുകയാണുണ്ടായതെന്ന് പറയപ്പെടുന്നു. പിന്നീട്, ദീർഘകാലം ഇവരെക്കുറിച്ച് ആർക്കും ഒരറിവും ഉണ്ടായിരുന്നില്ല. വർഷങ്ങൾക്ക് ശേഷം മേരിയുടെ മകൾ സഞ്ജന യൂട്യൂബിൽ ഉള്ള അമ്മയുടെ പാട്ടിനെക്കുറിച്ച് ഫേസ്ബുക്കിൽ പോസ്റ്റ് ചെയ്തതിൽ നിന്ന് ഉണ്ടായ ഒരു കമന്റാണ് ഇപ്പോൾ ഈ ഗായികയെ കണ്ടെത്താൻ സഹായിച്ചത്.

## അവലംബം

## പുറത്തുനിന്നുള്ള കണ്ണികൾ
* മലയാളം മൂവി ആൻഡ് മ്യൂസിക് ഡേറ്റാബേസിൽ നിന്ന് മേരി ഷൈല
* മലയാളസംഗീതം ഡേറ്റാബേസിൽ നിന്ന് മേരി ഷൈല 
* മലയാളചലചിത്രം ഡേറ്റാബേസിൽ നിന്ന് മേരി ഷൈല
*  മലയാളം സോങ്‌സ് ലിറിക്‌സ് സ്പേസിൽ നിന്ന് മേരി ഷൈല

വർഗ്ഗം:ചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
അലക്സിസ് ടെക്സസ്

അമേരിക്കൻ അഭിനേത്രിയും സംവിധായികയും എ.വി.എൻ. പുരസ്കാര ജേതാവുമാണ് **അലക്സിസ് ടെക്സസ്** (ജനനം : 1985 മേയ് 25). അറുനൂറിലധികം അശ്ലീലചലച്ചിത്രങ്ങളിൽ അഭിനയിച്ചിട്ടുള്ള അലക്സിസ് ഈ വിഭാഗത്തിൽപ്പെട്ട അഞ്ചു ചലച്ചിത്രങ്ങൾ സംവിധാനവും ചെയ്തിട്ടുണ്ട്. അശ്ലീലചലച്ചിത്ര വ്യവസായരംഗത്തെ എക്കാലത്തെയും മികച്ച നടിമാരിലൊരാളായാണ് അലക്സിസ് ടെക്സിനെ കണക്കാക്കുന്നത്.

## ആദ്യകാല ജീവിതം
പനാമയിലെ ഒരു സൈനികകുടുംബത്തിലാണ് അലക്സി ടെക്സസിന്റെ ജനനം. ടെക്സസിലെ കാസ്ട്രോവില്ലയിൽ വളർന്ന അലക്സി 2003-ൽ മെഡീന വാലി ഹൈസ്കൂളിലെ ബിരുദപഠനം പൂർത്തിയാക്കി. ജർമ്മനി, നോർവെ, പോർട്ടോ റിക്കോ എന്നിവടങ്ങളിൽ താമസിച്ചിട്ടുള്ള അലക്സിസിന് ആ രാജ്യങ്ങളിലെ പൗരത്വവും ലഭിച്ചിട്ടുണ്ട്.. ആദ്യകാലത്ത് ഒരു നഴ്സിങ് ഹോമിലെ സഹായിയായി ജോലി നോക്കിയ അലക്സി പിന്നീട് ടെക്സസ് സർവകലാശാലയിലെ പഠനം പൂർത്തിയാക്കിയ ശേഷം നീലച്ചിത്രരംഗത്തേക്കു പ്രവേശിച്ചു.

## ഔദ്യോഗിക ജീവിതം

2006 ഒക്ടോബറിൽ ജാക്ക് വെനീസുമൊത്ത് *കോളേജ് അമച്വർ ടൂർ ഇൻ ടെക്സസ്* എന്ന ചിത്രത്തിലാണ് അലക്സി ടെക്സസ് ആദ്യമായി അഭിനയിക്കുന്നത്. പിന്നീട് ബാങ് ബ്രോസ്, എൽ.എ. ഡയറക്ട് മോഡലിംഗ് ഏജൻസി എന്നിവയ്ക്കുവേണ്ടി പ്രവർത്തിച്ചു. നീലച്ചിത്രനടിയായ ബെല്ലഡോണ സംവിധാനം ചെയ്ത *ഡിസ്കവറിംഗ് അലക്സിസ് ടെക്സസ്* എന്ന ചലച്ചിത്രം 2008 ഫെബ്രുവരിയിൽ പുറത്തിറങ്ങി. 2012-ൽ ആദം ആൻഡ് ഈവ് കമ്പനിക്കുവേണ്ടി അഭിനയിക്കുവാൻ തുടങ്ങിയെങ്കിലും 2014-ൽ അവിടെ നിന്നു രാജിവയ്ക്കേണ്ടി വന്നു.

അലക്സിസ് ടെക്സസ് ആദ്യമായി സംവിധാനം ചെയ്ത *ബിഗ് ബൂട്ടി ട്രൈഔട്ട്സ്* എന്ന നീലച്ചിത്രം 2015 ജൂണിലാണ് പുറത്തിറങ്ങിയത്. ഈ ചിത്രത്തിലെ നായികയും അലക്സിസ് തന്നെയായിരുന്നു. അലക്സിസ് സംവിധാനം ചെയ്ത മറ്റൊരു നീലച്ചിത്രമാണ് *ദ റിയൽ ബട്ട് വുമൺ റിട്ടേൺസ്*. ഈ ചിത്രത്തിലും നായികയായിരുന്ന അലക്സിസിനോടൊപ്പം ഒന്നിലേറെ പങ്കാളികളും അഭിനയിച്ചിരുന്നു.

2009-ൽ *ജനസിസ്*, *ഹസ്ലർ* എന്നീ മാസികകളുടെ മുഖചിത്രമായി അലക്സിസിനെ തെരഞ്ഞെടുത്തു. *മാക്സിം* മാസികയുടെ 2010-ലെ ഏറ്റവും മികച്ച 12 നീലച്ചിത്രനടിമാരിൽ ഒരാളായും അലക്സിസിനെ തെരഞ്ഞെടുത്തിട്ടുണ്ട്. നീലച്ചിത്രരംഗത്തെ പല പുരസ്കാരങ്ങളും അലക്സിസ് നേടിയിട്ടുണ്ട്. ദെബോറ ആൻഡേഴ്സണിന്റെ *എറൗസ്ഡ്* (2013) എന്ന ഡോക്യുമെന്ററി ചലച്ചിത്രത്തിൽ പരാമർശിക്കുന്ന 16 നടിമാരിൽ ഒരാൾ അലക്സിസ് ടെക്സസായിരുന്നു. അലക്സിസ് ടെക്സാസ് അഭിനയിച്ച ആദ്യത്തെ മുഖ്യധാരാ ചലച്ചിത്രമായ *ബ്ലഡ് ലസ്റ്റ് സോംബീസ്* 2011-ൽ പുറത്തിറങ്ങി.

## സ്വകാര്യ ജീവിതം
നീലച്ചിത്രനടനായ മിസ്റ്റർ പീറ്റിനെ 2008-ൽ അലക്സിസ് വിവാഹം കഴിച്ചു. 2013 വരെ ഈ ബന്ധം തുടർന്നു.

## അവലംബം

## പുറംകണ്ണികൾ

*  ഔദ്യോഗിക വെബ്സൈറ്റ്
* 
* 
* 

വർഗ്ഗം:ലൈംഗിക ചലച്ചിത്രനടിമാർ 
വർഗ്ഗം:അമേരിക്കൻ വനിതകൾ
വർഗ്ഗം:1985-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
ലേഡി ലൂയിസ സ്റ്റുവാർട്ട്

**ലേഡി ലൂയിസ സ്റ്റുവാർട്ട്** (ജീവിതകാലം: ഓഗസ്റ്റ് 12, 1757 - ഓഗസ്റ്റ് 4, 1851) 18, 19 നൂറ്റാണ്ടുകൾ ജീവിച്ചിരുന്ന ഒരു ബ്രിട്ടീഷ് എഴുത്തുകാരിയായിരുന്നു. അവരുടെ ദീർഘമായ ജീവിതകാലം തൊണ്ണൂറ്റി നാലു വർഷം നീണ്ടുനിന്നിരുന്നു.

## ആദ്യകാലജീവിതം
ലൂയിസ സ്റ്റുവാർട്ട്, ബ്യൂട്ടെയിലെ മൂന്നാം പ്രഭുവായിരുന്ന (ജീവിതകാലം: 1713-1792) ജോൺ സ്റ്റുവാർട്ടിൻറെ ആറു മക്കളിലൊരാളായിരുന്നു. 1757 ൽ അവരുടെ ജനനസമയത്ത് അദ്ദേഹം ഭാവി രാജാവ് ജോർജ്ജ് മൂന്നാമൻറെ അടുത്ത സുഹൃത്തായിരുന്നു. ലൂയിസയുടെ മാതാവായ മേരി സ്റ്റുവാർട്ട്  (ജീവിതകാലം : 1718-1794) ബ്യൂട്ടെയിലെ പ്രഭ്വിയായിരുന്നു. പ്രഭുവിനും പ്രഭ്വിക്കുമായി മറ്റ് അഞ്ചു കുട്ടികൾകൂടിയുണ്ടായിരുന്നു. ബ്യൂട്ടെ  സ്കോട്ടിഷ് ആയിരുന്നുവെങ്കിലും അദ്ദേഹം തൻറ ജീവിതകാലത്തെ മുഖ്യഭാഗം ബെർക്ലി സ്ക്വയറിലെ ബൃഹത്തായ ലണ്ടൻ ഭവനത്തിലായിരുന്നു ചെലവഴിച്ചിരുന്നത്. 1762 ൽ അദ്ദേഹം ബെഡ്ഫോർഡ്ഷെയറിലെ ലൂട്ടൺ ഹൂ എസ്റ്റേറ്റ് വിലയ്ക്കു വാങ്ങി. 1760-ൽ ജോർജ് മൂന്നാമൻ സിംഹാസനാരോഹണം ചെയ്യുകയും 1762-ൽ അദ്ദേഹത്തിന്റെ ആത്മസുഹൃത്ത് ബ്യൂട്ട് പ്രഭു പ്രധാനമന്ത്രിയായി നിയമിതനാകുകയും ചെയ്തു.

## അവലംബം

വർഗ്ഗം:1757-ൽ ജനിച്ചവർ
വർഗ്ഗം:1851-ൽ മരിച്ചവർ
റോസമുണ്ട് പൈക്ക്

ഒരു ഇംഗ്ലീഷ് നടിയാണ് **റോസമുണ്ട് മേരി എല്ലെൻ പൈക്ക്** (ജനനം: 27 ജനുവരി 1979). റോമിയോ ആൻഡ് ജൂലിയറ്റ്, സ്കൈലൈറ്റ് തുടങ്ങിയവയുടെ സ്റ്റേജ് അവതരണത്തിൽ അഭിനയിച്ചുകൊണ്ട് ആണ് അവർ അഭിനയരംഗത്തെത്തിയത്. 1998ൽ ടെലിവിഷൻ ചിത്രമായ എ റാതർ ഇംഗ്ലീഷ് മാര്യേജിൽ അഭിനയിച്ച് സ്ക്രീനിൽ അരങ്ങേറ്റം നടത്തിയ പൈക്ക് 2002 ൽ ഡൈ അനെദർ ഡേ എന്ന ജെയിംസ് ബോണ്ട് ചിത്രത്തിൽ മിറാൻഡ ഫ്രോസ്റ്റ് എന്ന വേഷം അവതരിപ്പിച്ച് ലോകപ്രശസ്തയായി. ഈ കഥാപാത്രത്തിന് അവർക്ക് മികച്ച പുതുമുഖത്തിനുള്ള എമ്പയർ അവാർഡ് ലഭിച്ചു. 2004 ൽ ലിബർട്ടൈൻ എന്ന ചിത്രത്തിന് മികച്ച സഹനടിക്കുള്ള ബിഫ അവാർഡ് ലഭിച്ചു. 2005 ൽ പ്രൈഡ് ആൻഡ് പ്രിജുഡിസ് എന്ന ചിത്രത്തിൽ ജെയ്ൻ ബെന്നെറ്റ് എന്ന വേഷം പൈക്ക് അവതരിപ്പിച്ചു. 

സയൻസ് ഫിക്ഷൻ ചലച്ചിത്രം ഡൂം (2005), ക്രൈം മിസ്റ്ററി ത്രില്ലർ ചലച്ചിത്രം ഫ്രാക്ചർ (2007), ഡ്രാമ ചിത്രം ഫ്യൂജിറ്റീവ് പീസസ് (2007), ആൻ എഡ്യൂക്കേഷൻ (2009), ദ വേൾഡ്സ് എൻഡ് (2013) തുടങ്ങിയ ചലച്ചിത്രങ്ങളിൽ പൈക്ക് അഭിനയിച്ചു. ആൻ എഡ്യൂക്കേഷൻ, മെയ്ഡ് ഇൻ ഡാഗെൻഹാം (2010) തുടങ്ങിയ ചിത്രങ്ങൾക്ക് മികച്ച സഹനടിക്കുള്ള ലണ്ടൻ ഫിലിം ക്രിട്ടിക്സ് സർക്കിൾ അവാർഡിനും, ബാർണീസ് വിഷൻ (2010) എന്ന ചിത്രത്തിന് ജീനി അവാർഡിനും നാമനിർദ്ദേശം ചെയ്യപ്പെട്ടു. 

2014-ൽ ഗോൺ ഗേൾ എന്ന സൈക്കോളജിക്കൽ ത്രില്ലർ ചിത്രത്തിലെ പ്രകടനത്തിന് വ്യാപകമായ അംഗീകാരം ലഭിച്ചു. ഈ കഥാപാത്രത്തിന് അവർ മികച്ച നടിക്കുള്ള സാറ്റേൺ അവാർഡ് നേടുകയും അക്കാദമി അവാർഡ്, ബാഫ്റ്റ അവാർഡ്, ഗോൾഡൻ ഗ്ലോബ് പുരസ്കാരം, സ്ക്രീൻ ആക്ടേഴ്സ് ഗിൽഡ് അവാർഡ് എന്നിവയ്ക്ക് നാമനിർദ്ദേശം ചെയ്യപ്പെടുകയും ചെയ്തു.  

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ

* 

വർഗ്ഗം:1979-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനുവരി 27-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
കാരിസ് വാൻ ഹൗട്ടൻ

ഒരു ഡച്ച് നടിയും ഗായികയുമാണ് **കാരിസ് അനുക് വാൻ ഹൗട്ടൻ** (ഡച്ച് ഉച്ചാരണം: [kaːris ɑnuk vɑn ɦʌu̯tə (n)]; ജനനം സെപ്റ്റംബർ 5 1976). പാശ്ചാത്യ നെതർലാന്റ്സിലെ ഒരു പട്ടണമായ ലീഡെർഡോർപ്പിൽ ജനിച്ച അവരുടെ പിതാവ് എഴുത്തുകാരനും നാടകനിർമ്മാതാവുമായ തിയോഡോർ വാൻ  ഹൗട്ടൻ ആണ്. അവരുടെ ഇളയ സഹോദരി ജെൽക്കയും ഒരു നടിയാണ്. 1999 ൽ സൂസി ക്യൂ എന്ന ടെലിവിഷൻ ചിത്രത്തിലെ വേഷമാണ്  ആദ്യ നായിക വേഷം. ഈ പ്രകടനത്തിന് ടെലിവിഷൻ നാടകത്തിൽ ഏറ്റവും മികച്ച അഭിനയത്തിന് ഗോൾഡൻ കാഫ് പുരസ്കാരം നേടി. 2001 ൽ അണ്ടർകവർ കിറ്റി എന്ന ഡച്ച് ചിത്രത്തിന് രണ്ടാം ഗോൾഡൻ കാഫ് പുരസ്കാരം നേടി. 

2006-ൽ ബ്ലാക്ക് ബുക്ക് എന്ന ചിത്രത്തിലെ അഭിനയത്തിന് വ്യാപകമായ അംഗീകാരം ലഭിച്ചു. ഏറ്റവുമധികം വാണിജ്യപരമായി വിജയം നേടിയ ഡച്ച് ചിത്രമായ ഇതിലെ പ്രകടനത്തിന് വാൻ ഹൗട്ടൺ മികച്ച നടിക്കുള്ള ഗോൾഡൻ കാഫ് പുരസ്കാരം നേടി. 2008 ൽ വാൽക്കെറി എന്ന ചിത്രത്തിന് മികച്ച സഹനടിക്കുള്ള സാറ്റേൺ അവാർഡിന് നാമനിർദ്ദേശം ചെയ്യപ്പെട്ടു. ദ ഹാപ്പി ഹൗസ് വൈഫ് (2010), ബ്ലാക്ക് ബട്ടർഫ്ളൈസ് (2011) എന്നിവയിലെ മികച്ച നടിക്കുള്ള നാലാമത്തെയും അഞ്ചാമത്തെയും ഗോൾഡൻ കാഫ് പുരസ്കാരം നേടി. റീപ്പോ മാൻ (2010), ബ്ലാക്ക് ഡെത്ത് (2010), ബ്രിംസ്റ്റോൺ (2016) എന്നിവയാണ് ഇംഗ്ലീഷ്‌ ഭാഷയിലെ മറ്റ് പ്രധാന ചിത്രങ്ങൾ.

2012 മുതൽ വാൻ ഹൗട്ടൻ, എച്ച്ബിഒ ഫാന്റസി നാടക ടെലിവിഷൻ പരമ്പര ഗെയിം ഓഫ് ത്രോൺസിൽ മെലിസാൻഡ്രെ എന്ന കഥാപാത്രത്തെ അവതരിപ്പിക്കുന്നു.  

## അഭിനയ ജീവിതം
### ചലച്ചിത്രം

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* ഔദ്യോഗിക വെബ്സൈറ്റ് 
* 
* Carice van Houten at Virtual History
* 
വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സെപ്റ്റംബർ 5-ന് ജനിച്ചവർ
ബേർഡി (ഗായിക)

ഒരു ഇംഗ്ലീഷ് സംഗീതജ്ഞയും, ഗായികയും, ഗാനരചയിതാവുമാണ് **ജാസ്മിൻ ലുസില്ല എലിസബത്ത് ജെന്നിഫർ വാൻ ദെൻ ബോഗേർഡ്** എന്ന **ബേർഡി** (ജ: 15 മെയ് 1996). 2008ൽ 12 വയസുള്ളപ്പോൾ ഓപ്പൺ മൈക്ക് യുകെ എന്ന സംഗീത മത്സരം വിജയിച്ചു. ബോൺ ഐവറിന്റെ "സ്കിന്നി ലൗ” എന്ന ഗാനത്തിന്റെ ഒരു കവർ പതിപ്പ് ആയിരുന്നു ആദ്യ ഗാനം. ഈ ഗാനം യൂറോപ്പിലുടനീളവും ഓസ്ട്രേലിയയിലും മ്യൂസിക് ചാർട്ടിൽ മുന്നിലെത്തി. 2011 നവംബർ 7 ബേർഡി എന്ന പേര് തന്നെയുള്ള ആദ്യ ആൽബം പുറത്തിറങ്ങി. ഇത് ഓസ്ട്രേലിയ, ബെൽജിയം, നെതർലൻഡ് എന്നിവിടങ്ങളിൽ ഒന്നാം സ്ഥാനത്ത് എത്തി. അവരുടെ രണ്ടാമത്തെ സ്റ്റുഡിയോ ആൽബം ഫയർ വിത്തിൻ 2013 സെപ്റ്റംബർ 23 ന് യുകെയിൽ പുറത്തിറങ്ങി. 2014 ലെ ബ്രിട്ട് അവാർഡ്സിൽ മികച്ച ബ്രിട്ടീഷ് സോളോ ആർട്ടിസ്റ്റ് അവാർഡിന് നാമനിർദ്ദേശം ചെയ്യപ്പെട്ടു. ബേർഡിയുടെ മൂന്നാമത്തെ സ്റ്റുഡിയോ ആൽബം, ബ്യൂട്ടിഫുൾ ലൈസ്, 2016 മാർച്ച് 25 ന് പുറത്തിറങ്ങി. 

## സ്റ്റുഡിയോ ആൽബങ്ങൾ

## സിംഗിൾസ്
### മുഖ്യ ഗായിക എന്ന നിലയിൽ

### ഫീച്ചേർഡ് ആർട്ടിസ്റ്റ് എന്ന നിലയിൽ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ

* 
* Profile, thepeerage.com. Retrieved 19 April 2015.
* Birdy at YouTube

വർഗ്ഗം:1996-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മേയ് 15-ന് ജനിച്ചവർ
സൊണേക്വ മാർട്ടിൻ-ഗ്രീൻ

ഒരു അമേരിക്കൻ നടിയും നിർമ്മാതാവുമാണ് **സൊണേക്വ മാർട്ടിൻ-ഗ്രീൻ** (ജനനം മാർച്ച് 21, 1985). *[[ദി വാക്കിങ് ഡെഡ്]]* എന്ന ടെലിവിഷൻ പരമ്പരയിലെ സാഷാ വില്ലിംസ് എന്ന വേഷം ഏറെ പ്രശസ്തി നേടിക്കൊടുത്തു.  2012 മുതൽ 2017 വരെ അവർ ഈ കഥാപാത്രത്തെ അവതരിപ്പിച്ചു. ദ ഗുഡ് വൈഫ്‌ എന്ന പരമ്പരയിലെ കോർട്ണി വെൽസ് എന്ന പ്രാധാന്യമുള്ള ആദ്യ വേഷം ലഭിക്കുന്നതിന് മുൻപ് അവർ അനേകം സ്വതന്ത്ര ചിത്രങ്ങളിലും അഭിനയിച്ചു. വൺസ് അപ്പോൺ എ ടൈം, ന്യൂ ഗേൾ തുടങ്ങിയ പരമ്പരകളിലും ആവർത്തിക്കുന്ന റോളുകൾ ചെയ്തു. ഇപ്പോൾ അവർ സ്റ്റാർ ട്രെക്ക്: ഡിസ്കവറി എന്ന ടെലിവിഷൻ പരമ്പരയിൽ മൈക്കിൾ ബെർഹാം എന്ന വേഷം അഭിനയിക്കുന്നു. 

## അഭിനയ ജീവിതം
### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ
* 
* 
വർഗ്ഗം:1985-ൽ ജനിച്ചവർ
വർഗ്ഗം:അമേരിക്കൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാർച്ച് 21-ന് ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
ഹന്ന മുറെ

ഒരു ഇംഗ്ലീഷ് നടിയാണ് **ഹന്ന മുറെ** (ജനനം ജൂലൈ 1, 1989). സ്കിൻസ് എന്ന കൗമാര നാടക പരമ്പരയിലെ (2007-2008, 2013) കാസി എയ്ൻസ്വർത്ത് എന്ന 
കഥാപാത്രത്തെ അവതരിപ്പിച്ചാണ് പ്രശസ്തയായത്. 2012 മുതൽ എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിൽ ഗില്ലി എന്ന വേഷം അവതരിപ്പിക്കുന്നു. സ്കിൻസ് എന്ന പരമ്പരയിലെ പ്രകടനത്തിന് ഒരു ബാഫ്റ്റ ഓഡിയൻസ് അവാർഡ് ലഭിക്കുകയും ഗെയിം ഓഫ് ത്രോൺസിലെ അഭിനയത്തിന് രണ്ട് സ്ക്രീൻ ആക്ടേഴ്സ് ഗിൽഡ് അവാർഡുകൾക്കു വേണ്ടി നാമനിർദ്ദേശം നേടുകയും ചെയ്തു. മാർട്ടീൻ (2014) എന്ന നാടകത്തിലെയും ബ്രിഡ്ജെന്റ് എന്ന ചലച്ചിത്രത്തിലെയും അവരുടെ അഭിനയം പ്രശംസ നേടി. 

## അഭിനയ ജീവിതം

### ചലച്ചിത്രം

### ടെലിവിഷൻ

### സ്റ്റേജ്

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ

* 

വർഗ്ഗം:1989-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ഇംഗ്ലീഷ് സ്റ്റേജ് നടിമാർ
വർഗ്ഗം:ഇംഗ്ലീഷ് ചലച്ചിത്ര നടിമാർ
റോസ് ലെസ്ലി

**റോസ് എലിനോർ ആർബുത്നോട്ട്-ലെസ്ലി** എന്ന **റോസ് ലെസ്ലി** (ജനനം: 9 ഫെബ്രുവരി 1987) ഒരു സ്കോട്ടിഷ് നടിയാണ്. ടെലിവിഷൻ ചിത്രം ന്യൂ ടൗണിലെ അഭിനയത്തിന്  സ്കോട്ടിഷ് ബാഫ്റ്റ അവാർഡ് ലഭിച്ചതിന് ശേഷം, ഐ.ടി.വി. പരമ്പര ഡൗൺടൗൺ  ആബിയിൽ ഗ്വെൻ ഡോസൺ, എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിൽ യിഗ്രിറ്റ് എന്നീ കഥാപാത്രങ്ങളിലൂടെ പ്രശസ്തയായി. ഇപ്പോൾ സിബിഎസ് ഓൾ ആക്സസ് പരമ്പര ദി ഗുഡ് ഫൈറ്റിൽ മിയാ റിൻഡൽ ആയി അഭിനയിക്കുന്നു. 

## സ്വകാര്യജീവിതം
ഫ്രാൻസിൽ മൂന്നുവർഷം താമസിച്ച ലെസ്ലി ഫ്രഞ്ച് ഭാഷ ഒഴുക്കോടെ സംസാരിക്കും. 2012 ൽ അവർ ഗെയിസ് ഓഫ് ത്രോൺസ് പരമ്പരയിൽ തന്റെ സഹതാരമായ കിറ്റ് ഹാരിങ്ടണുമായി ഡേറ്റിംഗ് ആരംഭിച്ചു.  2017 സെപ്റ്റംബറിൽ അവർ ദ ടൈംസ് ദിനപത്രം വഴി തങ്ങളുടെ വിവാഹനിശ്ചയം പ്രഖ്യാപിച്ചു.  

## അഭിനയ ജീവിതം

### ചലച്ചിത്രം

### ടെലിവിഷൻ

## തിയേറ്റർ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
വർഗ്ഗം:1987-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കാട്ടുള്ളി

നർഗീസ് പുഷ്പം ഉൾപ്പെടുന്ന അമരില്ലിഡേസി കുടുംബത്തിൽ ഉൾപ്പെടുന്ന പശ്ചിമഘട്ടത്തിൽ നിന്നുള്ള ഒരു വാർഷിക സസ്യമാണ് **കാട്ടുള്ളി.**. ഫോറസ്റ്റ് സ്പൈഡർ ലില്ലി എന്നും ഇതറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കേരളത്തിലെ സസ്യജാലം